Kakva jeres, želim da sačuvam svoju naciju - ebart\nKakva jeres, želim da sačuvam svoju naciju\n27. Januar 2016. godine\n"Kakva je to jeres i povreda Ustava Srbije ako neko želi da čuva svoju naciju?", upitao je predsednik Srbije Tomislav Nikolić.\nOn je ovako odgovorio na kritike posle svog govora na otvaranju Centra za matične ćelije u Kragujevcu.\nNikolić je, komentarišući kritike njegove izjave da bi u našoj zemlji trebalo da se rađaju deca sa srpskim genetskim materijalom i kodom, rekao da je srpska nacija u krizi, a da on samo želi da Srbija stvori uslove svojim građanima, među njima i Srbima, da produže vrstu.\n"Da naši čukununučići genetski liče na nas, da, ako bi ustao neko od njihovih predaka, da ga prepozna kao svog. Inače, svašta može da se desi i na to upozoravaju stručnjaci...samo ćute da ne bi bili napadnuti", rekao je Nikolić za Pink.\n"Ako su me građani birali na pet godina, ko sam ja da kažem da mi je dovoljno četiri godine.?Nisam bolestan, nisam loše radio svoj posao", rekao je Nikolić.\nOn je dodao i da smatra da je sramota da se predsednički mandat skraćuje.\nPredsednik je, govoreći o natalitetu u Srbiji, rekao da niko neće da priča o problemu koji u Srbiji gori, a to je da pre 20 godina svaki 12. bračni par nije mogao da ima dete, dok je danas svaki šesti par u takvoj situaciji.\n"Kad govorite o tako nečemu, onda uvek rizikujete da vas namerno pogrešno shvate i izvuku ono što niste mislili", rekao je Nikolić.\nNikolić je kazao i da zaštitnik građana Saša Janković "kao da sedi na stolici sa iglom kad se pomene njegovo ime, te da skoči i pre nego što razmisli".\nOn je dodao i da je srpska nacija u velikoj krizi, koja je ozbiljnija nego kad bi se ponovo desila poplava, jer poplava, kaže, bude i prođe ,a ovaj problem sistematski uništava narod.\n24. april gotovo "fiksiran" datum izbora\nNikolić je izjavio da izgleda da je 24. april gotovo "fiksiran" datum izbora, te da je verovatnije raspuštanje skupštine, nego ostavka premijera.\nPrema njegovim rečima, ako se kao izborni dan pominje kraj aprila, a o datumu će, precizirao je, odlučiti premijer Vučić, verovatno će raspisivanje izbora biti u martu.\nOn je rekao da je ubeđen da će i posle izbora SNS voditi vladu.\nNikolić je podsetio da ima zamrznuto članstvo u Srpskoj naprednoj stranci, iako više nije funkcioner, i u tom smislu naveo da mu nije svejedno kako će proteći izbori i da li će, nakon njih, Srbija ostati stabilna.\nOn je ubeđen da takvih promena, koje bi ugrozile bezbednost, neće biti, kao i da će i posle izbora najjača stranka, SNS, voditi vladu.\nJa bih insistirao na Poglavlju 35\n"Trebalo bi da dobijemo tekst pravno obavezujućeg sporazuma, da bi odmah znali da li hoćemo u to da ulazimo ili ne", rekao je Nikolić za TV Pink.\n„Mislim da će premijer Aleksandar Vučić pokrenuti pitanje presude, i to nije mešanje u sudsku presudu. Nije bilo svedoka ni dokaza, i čak je sudija u presudi naveo da nije bilo dokaza, ali da je, navodno, Ivanović znao šta će se desiti. To su besmislice“, naglasio je Nikolić.\nTakođe je ocenio da su protesti i nasilje u Prištini, kao i suzavac u kosovskoj skupštini „farsa i teatar“ kojim treba da se pokaže da na vlast mogu doći i gori, te da treba čuvati Hašima Tačija i Isu Mustafu.\n„To je prelomna tačka i to premijer zna“, zaključio je Nikolić.\nPromenilo se novinarstvo\nNikolić je ocenio da se "promenilo novinarstvo", te da danas komunikacija znači nešto drugo od kupovine novina na kioscima.\n"Ljudi prate mnogo sajtova, komuniciraju, mnogi reaguju na neke poruke...", primetio je Nikolić i zapitao kakav je to uticaj ako je reč o tiražu novina od oko 80.000 primeraka.\nOn je uveren da će se politička bitka "preliti" na elektronske medije, i da to važi i za lokalne sredine.\n"Možda će ovo biti početak neke nove vrste kampanje", primetio je Nikolić.\nOn je dodao da veruje da ce se medijski rat nastaviti, i da će tabloidi i dalje nastojati i kad je reč o njemu, ali i ne samo o njemu, da rade na način na koji rade, ali da on, što se njega tiče, neće nikog razuveravati, niti ubeđivati da je nešto što radi dobro, poput fondacije njegove supruge, šta god o tome pisali tabloidi.\nPrema njegovim rečima, u tabloidima misle "sad ćemo ga mi staviti na naslovnicu, u 150.000 primeraka, pa će on da cvili".\n"A ja nikada neću da cvilim", rekao je Nikolić.\nNeće Srbija stati zbog izbora\nSrbija neće stati zbog vanrednih parlamentarnih izbora, jer reforme, investicije, bezbednosna i spoljna politika neće trpeti, kaže Tomislav Nikolić.\nPredsednik je tako napravio paralelu između Srbije i SAD, navodeći da je sa odlazećim ambasadorom te zemlje Majklom Kirbijem razgovarao i o tom aspektu života.\n"Ambasador mi je rekao da je njegov deda ulagao u školovanje njegove dece, ja sam mu rekao da u Srbiji još uvek dede ulažu u doručak svojih unuka. To je ta razlika", rekao je Nikolić.\nOn je zato istakao da Srbija mora da nastavi tihi rast svoje ekonomije i da se potrudi da sve više investitora dolazi u našu zemlju i da se otvaraju nova radna mesta.\nPredsednik Srbije Tomislav Nikolić ocenio je da nemačka kancelarka Angela Merkel nije u pravu kada je upozorila na opasnost od novih sukoba na Balkanu izrazivši uverenje da zemlje na Balkanu nikada više neće ratovati, ali da sami sebi stavramo loše situacije i bacamo pogleda preko ramena.\nNikolić je kazao da je sa odlazećim američkim ambasadorom Majklom Kribijem razgovarao i o naoružavanju Hrvatske, i da je video da SAD nisu zadovoljne ponašanjem Zagreba na ovu temu.\nNikolić je ocenio da Srbija ne bi trebalo da ulazi u troškove i počne da se naoružava, jer su joj potrebne specijalne jednice i specijalno naoružanje, pošto će se ceo svet boriti protiv terorista.\n„Nećemo imati vremena za stvaranje sukoba između ozbiljnih država", naglasio je on dodajući da je Hrvatska članica EU i da se ne može vraćati u prošlost niti ponašati kao NDH prema Srbima i pored oživljavanja nekakvog ultranacionalizma ili takozvanog domoljublja usmerenog isključivo protiv srpskog naroda.\nGovoreći o Makedoniji i Crnoj Gori Nikolić je kazao da je doživeo da se predsednici te dve susedne zemlje obruše na njega, ali da su brzo posle toga ućutali.\n„To od strane predsednika Makedonije je bilo loše, a od strane šefa crnogorske države arogantno", poručio je on.\nOn je najavio da će posetiti Bosnu i Hercegovinu kada Bakir Izetbegović bude preuzeo predsedavanje Predsedništvom te države.\nTakođe je istakao da Srbija podržava Dejtonski sporazum i da je njena dužnost da ukaže kada nestso nije u skladu sa tim sporazumom, koji predviđa i specijalne odnose sa Republikom Srpskom.\nOn je naglasio da sa predsednikom RS Miloradom Dodikom sarađuje kao sa predsednikom srpskog entineta u BiH, te da su oboje obavezani na to.\n„Voleli se mi ili ne to se ne sme osetiti u odnosima RS i Srbije", podvukao je Nikolić.\nOn je ocenio da je migrantska kriza dovela u pitanje ono što je decenijama u Evropi građeno, a to je slobodno kretanje bez unutrašnjih granica EU i naglasio da je za Srbiju važno da bar mesec dana ranije bude obaveštena ukoliko zemlje odluče da zatvore granicu.\nOn je rekao da bi za Srbiju bilo loše da dođe u situaciju "peščanog sata", kojem je jedan deo zatvoren, a iz drugog se slivaju migranti.\n"Kad bi postali levak u koji se slivaju migranti to bi bilo loše. Mi moramo bar mesec dana da znamo šta se dešava, ko zatvara granice ili ne", rekao je Nikolić.\nNikolić je rekao i da ga zviždanje u Areni nije iznenadilo, ali da je pokvarilo uživanje građana.\n"Čemu se zviždalo, samo Bog zna", rekao je Nikolić i dodao da nije trebalo zviždati kad su sve oči bile uprte u Srbiju, a da je on spreman da se suoči sa kritikama onih koji su zviždali na bilo kom mestu i bilo kad.\nOn je ocenio i da je loše što se posle dužeg vremena u Beogradu ponovo zviždalo himnama na sportskim događajima.


sasha – Strana 90 – ICR\nBoje se menjaju u template functions.php u inc folderu teme news portal Zameni #029fb2 za #166bcc\nPovoljniji dinarski krediti\n3. aprila 2008. 13. jula 2010. sasha\nNARODNA BANKA SRBIJE „Povoljniji dinarski krediti“ Beograd — Od sredine aprila neće se polagati gotovinski depozit od 20 odsto za dinarske kredite bez valutne klauzule, izjavio je Jelašić. Ali, građani će pri uzimanju deviznih kredita morati da daju 30 odsto depozita, rekao je guverner Narodne banke Srbije Radovan Jelašić. On je pojasnio da su razlozi […]\nUčenje na primerima i greškama suseda\n2. aprila 2008. 13. jula 2010. sasha\nSO SUBOTICA Učenje na primerima i greškama suseda – Segedin nudi Subotici pomoć oko industrijskih parkova Mađarska je do sada oformila ukupno 198 industrijskih parkova, koji su omogućili zapošljavanje 200.000 nezaposlenih, a proizvodi iz firmi koje rade u tim industrijskim zonama plasiraju se u celoj Evropi. To iskustvo naših suseda bi svakako moglo poslužiti kao […]\nOve godine četiri master plana za razvoj turizma\n31. marta 2008. 13. jula 2010. sasha\nDRŽAVNI SEKRETAR ZA TURIZAM Ove godine četiri master plana za razvoj turizma u Srbiji Državni sekretar za turizam Goran Petković najavio je da će ove godine biti urađena četiri master plana, od kojih su tri velika, a četvrti je mali i odnosi se na Dimitrovgrad. Petković je rekao da će jedan master plan biti rađen […]


Makeda sve dalje, koje su opcije Dejana Stankovića? - Sportska centrala\nMakeda sve dalje, koje su opcije Dejana Stankovića?\n16 avg 2020. 09:30\nČinilo se da je dolazak Federika Makede gotov posao za Crvenu zvezdu. Stizali su izveštaji da je šampion Srbije dogovorio sve detalje sa italijanskim napadačem i da je ostalo samo da se dogovore sa njegovim klubom Panatanaikosom oko obeštećenja.\nGrci su tražili milion evra za slobodu Makede, dok je Crvena zvezda nudila 400 hiljada. Očekivalo se da se u pregovorima nađu negde između, međutim pregovori su prekinuti.\nIzvori iz Ljutice Bogdana ističu da klub nije želeo da po svaku cenu gomila igrače kao prošle sezone i da već imaju četiri napadača. Čini se da nemogućnost da se oslobode Milana Pavkova i Ričmonda Boaćija najviše uticala na čelnike Crvene zvezde oko odustajanja od angažovanja Makede.\nKakve su sada opcije Dejana Stankovića?\nPomenuti Pavkov i Boaći su češće povređeni nego što su zdravi, Tomane je neefikasan, Krstović još uvek mlad i neiskusan.\nČini se da će prva opcija za najisturenijeg igrača u sastavu Crvene zvezde biti El Fardu Ben.\nProšle sezone bio je najbolji strelac šampiona Srbije, a ove je samo nastavio gde je stao. U prošloj sezoni je napravljena velika greška jer nije bio registrovan za Ligu šampiona, i sigurno je da je ova sezona prilika da se sve to ispravi. Ben ima iskustva sa igranjem „devetke“ s obzirom da je i kod Vladana Milojevića često pokrivao tu poziciju.\nEuropa sa Gibraltara ne bi trebalo da predstavlja problem izabranicima Dejana Stankovića, videćemo da li će protiv Dinama iz Tbilisija ili Tirane dobro funkcionisati ovaj novi sistem u igri stratega crveno-belih. Pa ako se situacija popravi možda i stigne neki istinski golgeter.


Kaspersky iHub pokreće novi program za pametne kuće\nMay 28, 2021 Kaspersky\nKaspersky Innovation Hub (iHub) najavljuje peti Open Innovation Program za tehnološke startapove i zrele kompanije koje razvijaju korisničke projekte u oblasti finansijskih tehnologija, gejminga, i domaćinstva budućnosti. Učesnici programa mogu da dobiju stručnu evaluaciju svojih poslovnih ideja, pristup klijentima i prodajnim kanalima kompanije Kaspersky, i mogu da ostvare dugotrajno partnerstvo sa globalnom sajberbezbednosnom i kompanijom za digitalnu privatnost. Prijave za učešće se mogu podneti tokom cele 2021. godine, a svi detalji programa su dostupni na kas.pr/futuresolutions.\nKompanija Kaspersky je predana izgradnji boljeg, bezbednijeg sveta i veruje da su saradnja i podrška najbolji načini za postizanje ovih ciljeva. Kompanija neguje saradnju sa perspektivnim tehnološkim projektima organizovanjem otvorenih programa u potrazi za novim zajedničkim poslovnim aktivnostima unutar iHub-a i njegovog programa Open Innovation Program. Najnoviji poziv na prijavu se bazira na B2C rešenjima, kako bi se postigao cilj kompanije Kaspersky koji podrazumeva kombinovanje najboljih sajberbezbednosnih rešenja, uz istovremeno pružanje novih korisničkih rešenja kroz neuporedivo korisničko iskustvo.\n„Usred kontinuirane digitalizacije našeg svakodnevnog života, sve više ljudi bira komfor koji pruža tehnologija prilikom upravljanja finansijama, zabavom i kućnim rutinama. Kroz ovaj novi program bez troškova i ulaganja, kompanija Kaspersky za cilj ima partnerstvo sa kreatorima brzo rastućih korisničkih tehnologija, kako bi mogućnosti koje oni donose postale prilike za svakog od nas. Unutar inicijative kandidati će dobiti priliku da izvrše procenu svojih projekata, pokrenu uzajamne PoC (proof of concept) procedure, testiraju potražnju za svojim proizvodima i uslugama na pravim klijentima kompanije Kaspersky, organizuju demo dane za potencijalne investitore, pa čak i da razvijaju svoje poslovanje zajedno sa kompanijom Kaspersky.” Izjavio je Andrej Nikonov (Andrey Nikonov), šef odeljenja Startup Engagement u kompaniji Kaspersky.\niHub je ključni element strategije rasta kompanije Kaspersky i osnovan je kako bi privukao inovacije u cilju pružanja podrške osnovnom poslovanju kompanije i proširio njen portfolio proizvoda. Takođe pomaže nezavisnim projektima da dopru do određene publike, kao i da pristupe partnerskim mrežama kompanije Kaspersky kako bi povećali svest i dodatno se razvili. U okviru Open Innovation Programa iHub-a, pokrenutog 2019. godine, održana su četiri kruga startap programa. iHub aktivnosti su ukupno privukle preko 1500 aplikanata iz celog sveta, uz 57 projekata koji su postali finalisti demo dana – PoC proces je pokrenut za njih 18.\nIBM: Pravičnost i jednakost polova na radnom mestu zapravo su u padu, AI može to da promeni


SAD čestitale Dačiću\nAmbasadorka SAD u Srbiji, Meri Vorlik\nKako je istakla ambasadorka Meri Vorlik SAD će nastaviti da sarađuju sa novom vladom i podržvaju napore da Srbija postane članica EU.\nČestitke povodom izbora za novog premijera Srbije Ivici Dačiću stigle su, kako iz država regiona, tako i od ruskog premijera Dmitrija Medvedeva, nemačke kancelarke Angele Merkel, dok je u ime SAD podršku novoj vladi uputila ambasada u Beogradu. Kako je istakla ambasadorka Meri Vorlik Sjedinjene Države će nastaviti da sarađuju sa novom vladom i podržvaju napore da Srbija postane članica Evropske unije:\n"Znamo da je veliki posao pred vladom naročito kad je reč o nastavku izgradnje jakih regionalnih veza. Veliki posao je pomak u dijalogu sa Prištinom, kao i da se nastavi sa izgradnjom jakih institucija."\nA o novoj Vladi danas je govorio i bivši predsednik Srbije i lider DS-a Boris Tadić, koji je je danas s predsednikom Republike Srpske posetio "Školu prijateljstva" na Tari. Uz ocenu da ga ekspoze novog premijera podseća na ekspoze bivšeg premijera Mirka Cvetkovića posle rekonstrukcije vlade, Tadić je rekao da ekspoze premijera Ivice Dačića nije dao odgovor na pitanje kako će vlada rešavati ekonomske probleme. Vladajuća koalicija iznosi lažne podatke o budžetskom deficitu koji iznosi 5,7, a ne sedam odsto, rekao je Boris Tadić:\n"Ne govori se i nije istina o ekonomskoj situaciji u Srbiji. Nema razloga da se ona prikazuje lošijom nego što jeste, dovoljno je teška. Ali nema ni jednog razloga da se ne iznose tačni podaci. I ovoj vladi će biti teško kao što je bilo i prethodnoj i verujem da ćemo i u narednim godinama morati da rešavamo vrlo teške probleme."\nGovoreći o situaciji Demokratskoj stranci, Tadić je rekao da je sve što čini Dragan Đilas i njegova odgovornost i da od njega, kao i od Vuka Jeremića očekuje da poštuju stranačku disciplinu i statut stranke. Lider demokrata je rekao da se nada da u DS-u neće biti podela, a na pitanje da li će biti izborne skupštine DS-a, Tadić je poručio da će o tome odlučivati stranački organi. Ako do toga i dođe, Tadić je izjavio da se nada da će njegova politika opet pobediti.


Više od tri decenije vrhunskog kvaliteta: Keramika Kanjiža proslavila 35 godina uspešnog poslovanja | Keramika Kanjiža\nViše od tri decenije vrhunskog kvaliteta: Keramika Kanjiža proslavila 35 godina uspešnog poslovanja\nVodeći domaći proizvođač kermičkih pločica, kompanja Keramika Kanjiža, sinoć je proslavila 35 godina uspešnog poslovanja. Osim istorije fabrike i razvitka kompanije, predsatvljeni su i poslovni rezultati za 2015. godinu. U toku prošle godine kompanija je proizvela preko 2 miliona i 200 hiljada metara kvadratnih pločica, od čega je 50% plasirala inostrana tržišta. Tako je, po podacima PKS, sa 39% udela Keramika Kanjiža najveći izvoznik keramičkih pločica iz Srbije. Najavljene su i nove investicije za tekuću godinu.Lidersku poziciju kompanija je zadržala i na domaćem tržištu drugu godinu za redom, sa oko 20% udela.\n„Uprkos nelojalnoj konkurenciji, nekontrolisanom uvozu pločica lošeg kvaliteta, i crnom tržištu, u toku protekle godine Keramika Kanjiža je zahvaljujući napornom radu i ulaganjima, uspela da zadrži lidersku poziciju drugu godinu za redom na domaćem tržištu sa udelom od gotovo 20%. Za narednu godinu, u planu su velike investicije, a glavni cilj je proizvodnja i prodaja 2,5 miliona metara kvadratnih pločica.“izjavila je generalna direktorka kompanije Keramika Kanjiža gospođa Ivana Veselinović.\nTradiciju dugu više od tri decenije duguje kvalitetu i napornom radu, koji joj je doneo velika priznanja i dostignuća:Nova vizura za inovacije i kvallitet,SRPS 9001:2008 i ISO 9001:2008i atest Centro Ceramico iz Bolonje. Uz to, Keramika Kanjiža je jedini proizvođač keramičkih pločica koji ima eko znak „Prijatelj životne sredine“ a u okviru očuvanja prirode, kompanija je tokom proteklih godina uložila preko milion evra u energetsku efikasnost. Takođe, kompanija je prva na domaćem tržištu uvela digitalni InkJet štampač i 100% digitalizovala proces proizvodnje. Samim tim, svoju ponudu je razvila u pogledu dekora nudeći svojim potrošačima imitacije prirodnih i građevinskih materijala koje su jednostavnije za postavljane, ekonomičnije i samim tim duže traju.\nKeramika Kanjiža nije orijentisana samo ka zadržavanju liderske pozicije na tržištu u okvirima proizvodnje, već i u ostalim važnim segmentima poput društvene odgovornosti, humanitarnih akcija, donacija ali i podsticanja upotrebe i razvoja energetske efikasnosti. Svojim donacijama pomogla tri bolnice u Srbiji u vrednosti od 10 000 eura iliti 1000 m2 i već drugu sezonu sa emisijom ''Kuća od srca'' pomaže 10 najugroženijih porodica u Srbiji. Razvojem i unapređivanjem svoje energetske efikasnosti svoje fabrike, kompanija je dobila eko znak za prijatelja životne sredine. Osim toga, ostvarila je saradnju sa dva fakulteta: Fakultetom za umetnost i dizajn kao i Fakultetom za medije i komunikacije o obavljanju stručne prakse.


Posle Er Srbije i Hrvati uvode direktan let za Njujork?\nM. K.\t 25. oktobra 2016. 07:40\nZagrebačka vazdušna luka je blizu postizanja dogovora o direktnim letovima iz Hrvatske za SAD, tačnije Njujork, a očekuje se da bi letovi na ovoj liniji mogli da krenu u leto 2017. godine, prenosi Seebiz, pozivajući se na izveštavanje portala “Ex-Yu Aviation News”.\nO tome se razgovori vode već neko vreme, navodi se u tekstu i dodaje da je hrvatski ambasador u SAD-u Joško Paro otkrio još u januaru da se intenzivno razgovara o uvođenju direktne vazdušne linije između SAD-a i Hrvatske.\n” Ambasada je tokom januara ponovno pokrenula razgovore s važnim igračima kako bismo istražili mogućnosti upostave direktnih letova za Hrvatsku. To će, između ostalog, zahtevati i izradu nezavisne studije isplativosti takvog projekta koja bi mogla potvrditi interes putnika i odgovoriti na pitanje da li tako nešto isplativo za kompaniju koja bi letove obavljala. Učinićemo sve ne bismo li ostvarili tu ideju”, rekao je Paro.\nTime bi Zagreb “samo” godinu dana zaostao za Aerodromom “Nikola Tesla” sa kog se direktno leti za NJujork od juna ove godine, konstatuje se u tekstu.\nU prva dva meseca, kako se dodaje, avioni Er Srbije su na toj liniji prevezli više od 17.000 putnika, a popunjenost kabine je bila gotovo 80 odsto.\nEr Srbijalet za Njujorkhrvatska


Savez za Srbiju Pančevo traži poništavanje izbora za Savete mesnih zajednica\nsreda, 17. jul 2019. 14:26h\nSavez za Srbiju - Pančevo nije učestvovao na izborima za Savete mesnih zajednica Omoljica, Dolovo i Jabuka, ali kako su saopštili na konferenciji za medije, iako nisu učestvovali na izborima, bili su prisutni u sva tri naseljena mesta i sa udaljenosti većoj od 50 metara od Biračkog mesta, koja je propisana Zakonom, posmatrali su kako se odvija izborni proces.\nNa konferenciji za medije govorio je Miloš Marković Pančevo MOJKraj.rs\nKako kaže Miloš Marković, tokom izbornog dana u sva tri naseljena mesta aktivisti Srpske napredne stranke, ali i funkcioneri lokalne samouprave su ulazili na biračka mesta, na šta nisu imali pravo, vršili su pritisak na žitelje raznim pretnjama i ucenama da izađu i glasaju, odlazeći na kućne adrese, ulazeći u dvorišta, sa spiskovima što je i zabeleženo.\nI pored svih pritisaka koji su vršeni, izlaznost je bila mala i prema našim podacima do 18:30 časova se kretala između 23 i 25%. Na jednom Biračkom mestu je intervenisala i policija, po pozivu jednog birača, jer su i on i supruga potpisani u birački spisak kao da su glasali. Između ostalog, iz SSP kažu da je na ovim izborima bio veliki broj kućnog glasanja, veliki broj nevažećih glasačkih listića, koji šalje sliku da su građani izašli na glasanje zbog pritiska Srpske napredne stranke, ali nisu želeli da daju podršku nesposponim ljudima i lošoj politici koju sprovode, ocenjuju u SSP.\nNa osnovu navedenog Savez za Srbiju - Pančevo izražava sumnju u validnost i verodostojnost rezultata izbora, a dodatnu sumnju izražava jer i nakon tri dana od održanih izbora na sajtu Izborne komisije nema podataka o broju upisanih birača u Birački spisak, broja glasalih kao ni broja važećih i nevažećih glasačkih listića.\nSavez za Srbiju – Pančevo zahteva poništenje izbora za Savete mesnih zajednica Omoljica, Dolovo i Jabuka i zahteva da se izbori održe u skladu sa važećim zakonskim propisima, zaključeno je na konferenciji za medije.


Uspešno realizovano Prvenstvo Srbije u planinskom trčanju - Sportske vesti - Savremenisport.com\nNaslovna :: Sportske vesti ::\tUspešno realizovano Prvenstvo Srbije u planinskom trčanju\nUspešno realizovano Prvenstvo Srbije u planinskom trčanju\nFruška Gora, Andrevlje i Centar za privredno-tehnološki razvoj Vojvodine ugostila je najbolje srpske takmičare u planinskom trčanju koji su nastupiti na Prvenstvu Srbije koje je održano u subotu 15. aprila 2017. godine.\nTakmičari i takmičarke u konkurenciji starijih pionira i pionirki, mlađih juniora i juniorki, seniora i seniorki, osmu godinu za redom borili su se za titule najbolji u najmlađoj\natletskoj disciplini – planinskom trčanju.\nKod starije pionirke u trci na 1200 metara (1 krug), pobedila je Đoković Sanja iz Čačka, ispred Bertok Sare (Srem Sremska Mitrovica) i Stojković Teodore (AŠK Tempo), kod starijih pionira na 2400 metara (2 kruga), pobedio je takođe član Čačka Nikolić Ognjen ispred drugoplasiranog Antić Teodora (AŠK Tempo) i Mirosavić Koste (Sloboda Čačak).\nKod mlađih juniorki na 3000 metara, ubedljivu pobedu izvojevala je članica AŠK Tempo Mandić Nikolina, ispred klupske drugarice Melentić Nikoline i trćeplasirane Sekulić Sare (Junior Krupanj), u konkurenciji mlađih juniora na 3600 metara (3 kruga), prvo i drugo pripalo je članovima AK Srem Sremska Mitrovica, Mauna Mirko i Antunović Dejan, dok je treće mesto osvojio Bjelica Dušan (Sloboda Čačak).\nU konkurenciji starijih juniorki na 3600 metara, ubedljivu pobedu ostvarila je Jasmina Pajić (Junior, Krupanj) ispred klubske drugarice Tešić Danijele i članice Borca iz Paraćina, Šljivić Marijane. Stariji juniori takmičili su se na 4800 metara (4 kruga), pobedio je Marković Igor (Lazarevac) ispred Krstić Dušana (Borac Paraćin) i Mišić Marka (AŠK Tempo).\nSeniorke su nastupale u trci na 4800 metara (4 kruga) i seniori 8400 metara (7 krugova), u kojoj je pobedu je odnela Ivana Petrović (Leposavić) ispred drugo plasirane Ksenije Bubnjević (C. Zvezda Beograd) i trećeplasirane Nevene Jovanović (C. Zvezda).\nIzjava Ivana Petrović: “Drago mi je da sam uspela da pobedim u izuzetno kvalitetnoj konkurenciji i da postanem prvak Srbije, čestitam Kseniji i Neveni da dobroj trci. Pohvalila bi organizatora na uslovima koje je obezbedio da se prijatno osećamo na Andrevlju”.\nU najkvalitetnijoj trci dana u konkurenciji seniora (8400 metara) u izuzetno uzbudljivoj trci, pobedu je odneo Milan Mitrović (Mladost Užice), ispred drugoplasiranog Đure Borbelja (AK Apatin), i trećeplasiranog Miloša Mitrovića (Mladost Užice).\nIzjava Milan Mitrović: “Staza je bila zahtevna i naporna, konkurencija je uvek dobra i jaka, s obzirom da je u pitanju Prvenstvo Srbije. Pobeda je uvek slatka i draga, sve ostalo je suvišno. Pohvaljujem organizatora takmičenja na izuzetno dobro pripremljenoj stazi”\nU okviru takmičenja održana je trka za rekreativce i veterane po starosnim kategorijama, koji su se okušali na stazi u dužini od 3600 metara (3 kruga po 1200 metara) i kojoj je nastupilo preko 40 takmičara iz desetak gradova.\nIZJAVA Goran Čegar, direktor takmičenja:\n“Drago mi je da smo kao domaćini ispunili sve potrebne uslove da se takmičenje organizuje na najvećem mogućem nivou, radili smo puno da staza bude što je moguće bolja. Predivan ambijent Andrevlja omogućio je da svi prisutni uživaju. Mišljenja sam da na ovom mestu možemo već sledeće godine organizovati Prvenstvo Balkana u planinskom trčanju”\nStart i cilj bio je u predivnom prirodnom ambijentu ispred Centra za privredno-tehnološki razvoj Vojvodine, krug je dužine 1200 metara, većim delom se trčalo kroz šumu, a visinska razlika po krugu je + 70 m/ - 70 metara.\nPrema kriterijumima saveznog selektora Atletskog saveza Srbije Slobodana Popovića, tri prvoplasirana takmičara i takmičarke u starije juniorskoj i seniorskoj konkurenciji stiču pravo učešća na Prvenstvu Balkana u planinskom u planinskom trčanju koje se održava 10. juna 2017. Godine u Tetevenu (Bugarska).\nDelegat takmičenja ispred ASS bio je Ivica Možek, delegat atletskih sudija bio je Nebojša Zdravković, dok je suđenje odradio zbor atletskih sudija Novi Sad.\nTakmičenje je održano pod pokroviteljstvom Atletskog saveza Srbije. Suorganizatori takmičenja su bili Atletski klub Apatin kao nosilac aktivnosti, Orijentaciono-atletski klub Novi Sad i Centar za privredno-tehnološki razvoj Vojvodine (CEPTOR) Andrevlje.\nTakmičenje je otvorio pomoćnik Pokrajinskog sekretara za sport i omladinu Vojvodine, Dragan Milić u pkratnji Nade Purić članice opštinskog veća Beočina i direktora takmičenja Gorana Čegara.\nRezultati - Prvenstvo Srbije u planinakom tračanju 2017\nDatum: 19.04.2017. Autor: Goran Čegar\n+ Prvenstvo Srbije u planinskom trčanju 2017\n+ Sve spremno za 30. Beogradski maraton\n+ Banjska voda za svetske šampione\n+ Šetnja odgovornih vlasnika pasa na 3...


Mihajlović: Jedan korak do solarnih panela - IndeksOnline.rs\nNaslovna srbija Beograd Mihajlović: Jedan korak do solarnih panela\nBEOGRAD – Javne pozive za zamenu stolarije, do danas, je raspisalo 11 opština i gradova, a do kraja meseca to će učiniti i preostalih 56 lokalnih samouprava koje učestvuju u projektu povećanja energetske efikasnosti, izjavila je Ministarka rudarstva i energetike Zorana Mihajlović.\nKako je saopšteno iz Ministarstva još osam opština i gradova sutra bi trebalo da raspišu poziv ka građanima.\nMinistarka Mihajlović je istakla da neće biti povlašćenih, jer su kriterijumi jasno definisani pravilnicima koje su usvojile sve lokalne samouprave.\n“Osnovni kriterijum je energent koji se koristi za grejanje, a svi koji koriste lož-ulje, mazut, ugalj, kao i oni koji koriste električnu energiju za grejanje, biće u prednosti, dok kada je reč o izolaciji, kriterijum je da li postoji termo izolacija ili ne”, kažala je Mihajlović za RTS.\nMihajlović navodi da kada se završe konkursi, ukoliko građani ne budu zadovolni, moći će da se žale opštinskim komisijama, ali da će i Ministarstvo ispitati pojedine slučajeve, kako bi se videlo da li za naredne javne pozive može dodatno da se pojednostavi procedura.\nMinistarka je ponovila da će krajem novembra ili početkom decembra Ministarstvo raspisati još jedan javni poziv za zamenu stolarije i da se očekuje da bar milion domaćinstava učestvuje u narednim godinama u ovom projektu.\nNajavila je i javni poziv za subvencije za solarne panele.\n“Očekujem da trećeg septembra raspišemo javni poziv za subvencije za ugradnju solarnih panela. Država će obezbediti 50 odsto sredstava, a drugu polovinu plaćaju građani”, rekla je ministarka.\nIstakla je da je do sada bilo potrebno šest meseci za dobijanje svih dozvola, te da sada više nema administrativnih procedura.\n“Do solarnih panela dolazi se jednim korakom, tako što se građani obrate snabdevaču, u najvećem procentu je to EPS Snabdevanje, potpišu ugovor sa njima o proizvodnji električne energije i nakon pet dana budu povezani na mrežu“, pojasnila je Mihajlovićeva.\nPrethodni tekstNOVI PAZAR: Tri pacijenta na kiseoniku, više od polovine testiranih pozitivno na kovid\nSledeći tekstErdogan: Turska pozdravlja umerene izjave lidera talibana


Mladi kao ciljna grupa\nDirektna ciljna grupa su mladi ljudi iz Srbije (Kikinda i 6 opština regiona Severnog Banata) Makedonije, Hrvatske, Kosova *, Mađarske i Rumunije. Svi iz različitih etničkih zajednica i različitih društveno-ekonomskih pozadina su osposobljeni da identifikuju i razumeju prirodu i oblike diskriminacije, njene uzroke i posledice i da koriste postojeće mehanizme sprečavanja, podrške, prevazilaženja i zaštite na inovativan način i kroz inovativne metode koje nisu tipične za osobe tog uzrasta. Mladi razvijaju veštine i kreativne tehnike, poput korišćenja gastronomskih veština, kako bi promovisali i širili vrednosti tolerancije i anti-diskriminacije u svojim lokalnim zajednicama. Kroz kulinarske događaje u kojima se poboljšava međusobno razumevanje različitih grupa (zasnovano na etničkim, ekonomskim i drugim razlikama), promoviše se i razumevanje vrednosti različitosti, multikulturalizma, tolerancije, poverenja, saradnje i otvorenosti u multietničkom društvu .\nMladi razvijaju veštine i kreativne tehnike, poput korišćenja gastronomskih veština, kako bi promovisali i širili vrednosti tolerancije i anti-diskriminacije u svojim lokalnim zajednicama.\nDecembar 2017. - Decembar 2019.\nKikinda, Ada, Senta, Kanjiža, Čoka, Novi Kneževac


Može li Arsenal da ''zakuva'' na Stamford Bridžu? - Meridianbet Vesti\nEngleska Author:\tBudimir Svilar - 04/02/2017\nMože li Arsenal da ”zakuva” na Stamford Bridžu?\nOvog vikenda Premijer liga ima na rasporedu jednu utakmicu koja u retkim slučajevima ne dobije epitet derbija kola – u centru pažnje će biti Stamford Bridž gde će se sastati veliki gradski rivali Čelzi i Arsenal.\nArsenal je u prethodnom kolu neočekivano izgbubio od Votforda na svom terenu i tako ponovo dopustio Plavcima da steknu značajnu prednost od devet bodova na čelu tabele. Novi poraz bi skoro sigurno ostavio tobdžije bez već dugo neispunjenih snova o tituli.\nSa druge strane, Čelzi trijumfom definitivno rešava sve probleme sa jednim od konkurenata i zadržava najveće šanse da osvoji drugi prvenstveni trofej u poslednje tri godine.\nAntonio Konte sigurno želi da se revanšira Arsenalu za poraz od prošle jeseni, mada bi možda mogao i da se zahvali, jer je upravo posle te utakmice promenio sistem koji mu je doneo seriju od 13 uzastopnih pobeda! Od tog momenta, Plavci su se pretvorili u predatora koji je osvojio 45 od mogućeg 51 boda!\nKonte nema nikakvih briga ni sa formom, ni sa povredama fudbalera, osim manjih poteškoća sa Edenom Azarom i Davidom Luizom koji su neko vreme igrali pod sredstvima za umirenje bolova.\nArsenal je takođe imao jedan odličan period tokom tekuće sezone, ostvarivši u jednom momentu niz od 19 utakmica bez poraza, čime je stekao pravo na status kandidata za titulu.\nMeđutim, onda je usledio onaj deo, tako dobro poznat navijačima Tobdžija, kada njihovi ljubimci na neobjašnjiv način počnu da gube bodove od ekipa od kojih to nikako ne bi smeli.\nIpak, Arsenal je i dalje ispred ostalih takmaca, odnosno sakupio je više bodova od Liverpula i oba kluba iz Mančestera, dok je jednak sa ljutim neprijateljem iz svernog dela Londona, Totenhemom.\nVenger je posle utakmice sa Votfordom ostao bez Arona Remzija, koji se pridružio povređenom Kazorli, dok je Granit Džaka i dalje pod suspenzijom.\nPoslednji trener sa kojim je Čelzi izgubio obe utakmice u jednoj sezoni Premijer lige je bio Glen Hodl u sezoni 1993/94, a zanimljivo je da Murinjo u svojoj debitantskoj sezoni nije uspeo da pobedi Arsenal.\nArsen Venger nije slavio na svoje četiri poslednje ligaške posete Stamford Bridžu, što je posle Old Traforda, drugo najneprijatnije mesto za ovog Francuza!\nMože li da dođe dvojka u ovom derbiju, Meridianbet kvota je odlična!\n28.1.2017. Fudbal na ostrvu: Arsenal bez Vengera na Sent Merisu!


STRANKA ZA BIH UPOZORAVA: 'Dodik i Čović upravljaju Centralnom izbornom komisijom BiH' | Slobodna Bosna\nSTRANKA ZA BIH UPOZORAVA: "Dodik i Čović upravljaju Centralnom izbornom komisijom BiH"\nUkoliko na današnjoj sjednici Centralne izborne komisije BiH za generalnog sekretara bude imenovan Goran Mišković bit će to još jedan dokaz da SNSD i HDZ BiH imaju potpunu kontrolu nad radom Centralne izborne komisije BiH. Kao dokaz tome je da su svi kandidati srpske nacionalnosti u jednom danu odustali od procedure, saopćeno je iz Stranke za BiH.\nZa njegovo imenovanje potrebna je saglasnost četiri od sedam članova Centralne izborne komisije BiH. Do sada se mnogo puta prilikom glasanja pokazalo da Dodik i Čović imaju svoju većinu, tako da u narednih pet godina Bošnjak neće biti na čelu Centralne izborne komisije BiH, niti na poziciji generalnog sekretara, kao što nije već sedamnaest godina.\nCentralna izborna komisija BiH je državna institucija koja mora provoditi i štititi demokratske procedure i principe izbornog procesa i time doprinositi i demokratizaciji našeg društva u cjelini.\nStranka za Bosnu i Hercegovinu smatra nedopustivim da je Centralna izborna komisija BiH još prije nekoliko godina izborom pojedinih članova stavljena pod političku i etničku ovisnost dvojca Dodik – Čović.\nI JERLAGIĆ IMA ZAMJERKE NA RAD OHR-a: "Neka visoki predstavnik počne raditi svoj posao, neke stvari se mogu oteti kontroli"\n13. Apr. 201920


03.07.2021 18:30 Autor: Raport.ba\nŠef Delegacije Evropske unije u BiH i specijalni predstavnik EU u BiH, ambasador Johann Sattler pozvao je vlasti u FBiH da usvoje novi Zakon o zaštiti od nasilja u porodici u FBiH koji će se naći na dnevnom redu 5. jula 2021. godine na sjednici Zastupničkog doma Parlamenta Federacije BiH, saopćeno je iz Fondacije lokalne demokratije u BiH.\n“Skoro četiri od deset žena kažu da su iskusile psihološko, fizičko ili seksualno nasilje. Ovakve statistike, koje žene otkrivaju privatno i u povjerenju, ne odražavaju se i u zvaničnim policijskim i sudskim brojkama. To znači da mnoge žene osjećaju da postoje prepreke u dostizanju pravde”, rekao je ambasador Sattler u video poruci upućenoj vlastima i zastupnicima u FBiH u sklopu kampanje “Nasilje nije privatna stvar!”\nPROČITAJTE Šefovi Misije OSCE-a i Delegacije EU u BiH u posjeti VSTV-u BiH\n„Potičem vlasti u Bosni i Hercegovini da učine više da zaštite žene i djecu u ovoj zemlji. Jedan od hitnih prioriteta u Federaciji BiH mora biti da se usvoji novi Zakon o zaštiti od nasilja u porodici. Ovo je na dnevnom redu sljedeći ponedjeljak, 5. jula i pozivam svih 98 zastupnika da iskoriste ovu priliku i izglasaju ovaj zakon“ , poručio je ambasador Sattler.\nMreža nevladinih organizacija “Sigurna mreža”, kojom koordinira FLD, je uz podršku ekspertske radne grupe izradila Nacrt novog Zakona o zaštiti od nasilja u porodici u Federaciji BiH, s ciljem usklađivanja zakonodavnog okvira i politika sa međunarodnim standardima o eliminaciji nasilja nad ženama i drugim oblicima diskriminacije.\nNakon niza zagovaračkih aktivnosti Sigurne mreže, Komisija za jednakopravnost spolova Predstavničkog doma Federacije BiH je uz podršku Komisije za zaštitu ljudskih prava i sloboda i Odbora za rad i socijalnu zaštitu, predložila novi Nacrt Zakona o zaštiti od nasilja u porodici Federaciji BiH, navodi se u saopćenju.\nTagovi: Johann Sattler Šef Delegacije Evropske unije Zakon o zaštiti nasilja u porodici\nSusret Puljića i Sattlera: Treba ispraviti greške iz Daytona\nNelson i Sattler razgovarali s Konakovićem o reformi važnog zakona: Svi građani trebaju imati pravo na okupljanje\nSDP-ovci na sastanku sa Sattlerom: Vrijeme je da međunarodna zajednica pređe s riječi na djela


Zdravlje se revanširalo Nišlijama - Televizija Leskovac\nLeskovac – U derbiju 16. kola i jednom od derbija sezone u Prvoj regionalnoj ligi grupa Istok, košarkaši leskovački Zdravlja su na svom terenu pobedili ekipu Niša i na taj način se u potpunosti revanširali za poraz u prvom delu sezone kada su Nišlije slavile rezultatom 70:59.\nUtakmica je odigrana pred više od 1.200 gledalaca, a tribine SC Dubočica odavno nisu bile tako popunjene na jednoj košarkaškoj utakmici.\nPrvo poluvreme donelo je prednost domaćinu, a na odmor se otišlo rezultatom 34:27.\nNa početku treće četvrtine sjajna serija Leskovčana kojom je praktično i rešeno pitanje pobednika derbija. Nišlije više do 6 minuta nisu postigli koš, Leskovčani su za to vreme postigli 13 pa je prednost domaćina dostigla 20 poena razlike (47:27).\nNa početku četvrtog perioda Leskovčani stižu i do maksimalnih 23 poena razlike (32. minut 60:37).\nI kada je izgledalo da gostima preti potuna rezultatska katastrofa, Nišlije su dobrom igrom pre svega u odbrani pokazale rekordnom broju gledalaca ove sezone da nisu slučajno do ovog kola bile na deobi prvog mesta na tabeli.\nMinut pre kraja Ristić je trojkom povećao prednost Zdravlja na 11 poena (68:57), a u poslednjih 60 sekundi nije bilo koševa.\nRadnici Interleminda blokirali regionalni put ka Vlasotincu i na svoju ruku oduzeli fabriku


VESTI - Kal Band\n+381 64 177 46 93\nSLUŠAJTE KAL MUZIKU\nVIDEO KAL BAND\nFILMOVI O KALU\nTEL. +381 64 177 46 93\nIzvor: Glas javnosti BEOGRAD - Deveti "Ethno.com" festival biće održan 26. avgusta u Pančevu, a tema ovogodišnje manifestacije je "Romi i muzika u tradicionalnoj kulturi Srbije", najavio je Kulturni centar Pančeva. Na platou ispred Kulturnog centra Pančeva nastupiće Tamburaški orkestar Branka Jovanovića Baka, Bleh orkestar Kristijana Azirovića i grupa "Kal". Tamburaš Jovanović poznat je po bravuroznim interpretacijama i zanimljivom harmonskom bojenju poznatih melodija starogradske i romske muzike, a šira i stručna javnost ga je primetila nakon osvajanja nagrade za najboljeg bas primaša na Tamburica festu u Deronjama prošle godine. Orkestar Kristijana Azirovića iz Bojnika je jedan od najperspektivnijih trubačkih orkestara mlađe generacije sa juga Srbije, a pored pesama jugoistočne Srbije, izvode i dela klasične muzike u aranžmanu profesora trube Maksuta Maksutovića. "Kal" je urbani romski bend iz predgrađa Beograda, a njihov muzički stil inostrani kritičari su nazvali "Rock'n'Roma". Karijeru su započeli 2006. godine i od tada su održali više od 400 koncerata u zemlji i inostranstvu, nastupivši na najznačajnijim domaćim i svetskim festivalima. Frontmen grupe "Kal" Dragan Ristić održaće predavanje "Romska muzika kao deo mejnstrim kulture", u okviru koga će govoriti o najznačajnijim predstavnicima romske muzike - od Đanga Rajnharta do Gogolj Bordela, kao i o značaju i poziciji ove muzike u "mejnstrim" kulturi. Redovni profesor na Fakultetu dramskih umetnosti Miladin Čolaković, koji godinama fotoaparatom beleži scene iz romskog života, podeliće sa posetiocima svoja iskustva u komunikaciji sa Romima i predstaviti neke od fotografija. Pokrovitelji manifestacije su Ministarstvo kulture Srbije i grad Pančevo.\nETHNO.COM FESTIVAL SAZNAJTE VIŠE\nU sredu devetog marta, u 20 časova beogradski sastav Kal, prepoznatljiv po fuziji romske muzike sa savremenim pop i rok elementima, izveo je tri svoje pesme u emisiji MTV Express. Grupu Kal, što na romskom jeziku znači crno, osnovala su braća Ristić, Dušan i Dragan, kao odgovor na predrasude i stereotipe sa kojima se Romi inače suočavaju. Mešavinom uticaja tradicionalne balkanske ciganske muzike sa savremenom muzičkim pravcima, grupa Kal se sa punim pravom svrstava u najznačajnija imena tzv World Music-a. Ostavši verni nasleđu iz kojeg potiču, uklopili su moderne zvuke bluza, roka, hip hopa, obogaćene primesama latino i jamajčanskih ritmova. Ekipa MTV Express-a sastala se sa grupom Kal u studiju dok su snimali spot za numeru Da li znaš ko sam ja, koju ovaj bend radi kao deo zajedničke kampanje za afirmaciju Roma MTV-ja i Ministarstva za ljudska i manjinska prava.\nKAL U MTV EXPRESSU SAZNAJTE VIŠE\nIzvor: Blic, N.Dž Beogradska grupa “Kal” prepoznatljiva po interesantnom muzičkom izrazu nazvanom rokenroma, večeras će održati još jedan u nizu koncerata u klubu “Fest” u Zemunu. Inače, grupa je ovih dana snimila duet sa Tijanom Dapčević, koji će publika uskoro moći da čuje. - Uvek se vraćamo na mesto zločina (smeh). Bendovi ne mogu često da prave velike koncerte, recimo jednom mesečno, tako da je jedina opcija neki manji klub, a za nas je to “Fest”, gde se redovno sastajemo sa našom “ruts” publikom, koja nas prati od samog početka - kaže Dragan Ristić, frontmen grupe “Kal”. On kaže da će u narednom periodu publika moći da čuje i novu pesmu ”Magija” koju su uradili sa Tijanom Dapčević. - To je mali eksperiment, gde po prvi put koketiramo sa mejnstrimom. Cenim Tijanu jer je to jedna od retkih umetnica koja može da uspešno koketira sa mejnstrimom i andergraundom. Pesma se zove “Magija” i Tijana prvi put peva na romskom, a mi na srpskom jeziku - ističe poznati muzičar koga u narednom periodu očekuju koncerti širom Evrope, kao i nastup na poznatom Siget festivalu.\nKAL - DUET SA TIJANOM DAPČEVIĆ SAZNAJTE VIŠE\nIzvor: Večernje novosti U UTORAK, tačno u podne, na kanalu regionalnog MTV, premijerno će biti prikazan video-spot „Da li znaš ko sam ja“ grupe „Kal“, povodom početka istoimene kampanje za afirmaciju Roma. Spot promoviše toleranciju i prikazuje istorijski put Roma od Indije do Srbije, poručuje Dragan Ristić, vođa „Kala“, jednog od najuspešnijih bendova iz Srbije, priznatog u okvirima „vorld mjuzik“ žanra, koji u svojoj muzici kombinuje moderne zvuke bluza, roka i hip-hopa.\n“KAL“ PREMIJERNO NA MTV SAZNAJTE VIŠE\nU Beogradu je 20. novembra 2011. godine održana premijera predstave “Život pored puta” u izvođenju Romskog forum teatra. Premijeri je prisustvovalo preko 500 gledalaca iz velikog broja beogradskih romskih naselja. Ova predstava je razvijena na osnovu projekta Romskog kulturnog centra iz Beograda i podržana od strane Zajednickog programa za borbu protiv trgovine ljudima UNHCR, IOM i UNODC, kao jedna od kreativnih kampanja za prevenciju trgovine ljudima. Pored Beograda, predstava je izvedena i u romskim naseljima u Subotici, Trsteniku i Zrenjaninu.\nPredstava se izvodi na romskom i srpskom jeziku, a u predstavi se koristi angazovana muzika grupe KAL protiv trgovine decom i ljudima koja je izdata i na posebnom muzičkom CD-u kao deo ove preventivne kampanje. Ono sto je specificnost ove preventivne kampanje pored podizanja svesti putem forum teatra, je to da se nakon predstave organizuje koncert poznate muzicke Rock and Roma grupe KAL gde se uzivo izvode pesme sa CD i gde frontmen grupe Dragan Ristic poziva sve mlade da se zastite od trgovine ljudima i prepoznaju sve rizicne situacije koje mogu dovesti do trgovine ljudima. Zajednički program za borbu protiv trgovine ljudima Visokog Komesarijata za izbeglice Ujedinjenih Nacija (UNHCR), Međunarodne organizacije za migracije (IOM) i Kancelarije Ujedinjenih nacija za borbu protiv narkotika i organizovanog kriminala (UNODC) u Srbiji, pod pokroviteljstvom Globalne inicijative Ujedinjenih nacija za borbu protiv trgovine ljudima (UN.GIFT) je bila prva zajednička inicijativa agencija Ujedinjenih nacija na polju borbe protiv trgovine ljudima u Srbiji. Zajednicki program je realizovan u partnerstvu sa Ministarstvom unutrasnjih poslova, Ministarstvom pravde, Ministarstvom rada, zaposljavanja i socijalne politike, Komesarijatom za izbeglice, udruzenjima gradjana i Crvenim krstom Srbije. Zajednicki program su finansijski pomogli kroz donacije Vlada Belgije, Vlada Svajcarske i Globalna inicijativa UN za borbu protiv trgovine ljudima - UNGIFT. Grupa Kal je komponovala muziku za ovu predstavu.\nSTOP TRGOVINI ROBLJEM SAZNAJTE VIŠE\nU četvrtak, 31. januara, saznali smo uzbudljive vesti! Kompozicija Dragana Ristića, frontmena grupe Kal, "Usne kadifa" našla se među 15 kompozicija koje će se ove godine takmičiti na Beosongu, nacionalnom takmičenju za predstavnika na Eurosongu. Naime, od čak 171 kompozicije, koliko je bilo u konkurenciji, pesma koja slavi ljubav i život, lagano krči svoj put do slušalaca širom Evrope. Posle nekoliko godina pauze festival se ponovo vratio u Srbiju, a grupa Kal će svojom pesmom na dobro poznat način doprineti pravoj festivalskoj atmosferi. Najbolji ciganski bend istočno od Pariza, kako ih je nazvao Dejvid Altir, kritičar čuvenog "Tajmsa", donosi kompoziciju koja govori o ljubavi. Tekst pesme potpisuje naša proslavljena književnica Dušica Milanović, kojoj je, kako priznaje, pisanje teksta bio sladak izazov jer ju je sama melodija odmah asocirala na suptilnu umetnost zavođenja. Ovom prilikom grupa Kal ima podršku mlade i talentovane Vanje Prokopljević čiji se vokal savršeno uklopio u melodiju Fanove grupe Kal očekuje prijatno muzičko iznenađenje, a retki koji nisu upoznati sa muzikom ovog urbanog romskog benda, bez sumnje će uživati u njihovom nastupu na Beosongu.\nGRUPA KAL U POHODU NA EVROPU! SAZNAJTE VIŠE\nponedeljak, 02 decembar 2013 00:00\nJedan od najvažnijih svetskih muzičkih sajtova, poznat kao World Music Central.org, je uključio grupu Kal u izbor za najbolji svetki muzički album godine. Glasajte na adresi: http://worldmusiccentral.org/2013/12/02/best-world-music-album-of-2013-readers-poll/\nWORLD MUSIC CENTRAL SAZNAJTE VIŠE\n2Svidja mi se\nPrijavite se za vesti putem, email-a. Newsletter, subscribe\nMolimo Vas unesite Vašu email adresu kako bi dobijali obaveštenja o objavama sa ove internet strane, Hvala.\nEmail adresa, Email Adress\n© 2017 Copyright, Kal Band. Sva prava na sadržaj sa sajta zadržana.


Hapšenje bivšeg komandanta muslimanske vojske u Srebrenici Nasera Orića u Švajcarskoj uzrokovalo je nove podele u Bosni i Hercegovini, ali i u regionu koji se pitanjem ratnih zločina(ca), u potrazi za istinom, bavi i 20 godina nakon rata.\nJedni smatraju da je ponovo reč o politički motivisanom procesu, dok drugi to vide kao početak utvrđivanja istine o zločinima nad Srbima, analizira "Dojče vele" i dodaje da su na vest o hapšenju Orića reagovala udruženja žrtava iz oba entiteta BiH, kao i politički subjekti.\nTako predsednica udruženja "Majke enklava Srebrenica i Žepa" Munira Subašić govori u prilog tezi da je u pitanju "nameštaljka" kojom se nastoji da omalovaži obeležavanje dvadesete godišnjice zločina nad Bošnjacima u Srebrenici jula 1995.\n"Da je Naser kriv, to bi dokazali i u Hagu", insistira Subašić, dok predsednik Organizacije porodica zarobljenih, poginulih boraca i nestalih civila Republike Srpske Nedeljko Mitrović navodi da je "zadovoljan" zbog hapšenja Orića.\nMitrović to vidi kao "početak utvrdjivanja istine o zločinima nad Srbima" i nada se da Srbija sada neće podleći medjunarodnom pritisku".\nPredsedavajući Saveta ministara BiH Denis Zvizdić osudio je hapšenje Orića, navodeći da će biti pružena sva potrebna pravna pomoć i zaštita kako bi on bio oslobodjen.\nZvizdić je uveren da je hapšenje Orića politički motivisano i napominje da ne samo da je oslobodjen pred sudom u Hagu, već je, kaže, skinut sa Interpolove poternice. Simptomatično mu je, dodao je, da se hapšenje po nalogu Srbije desilo u vreme kada Velika Britanija aktivno radi na pripremi rezolucije o Srebrenici i pred obeležavanje dve decenije od ratnih dešavanja u tom gradu.\nDirektor vladine Kancelarije za saradnju sa medijima Milivoje Mihajlović izjavio je, pak, da je hapšenje Orića rezultat regionalne saradnje, da su svi zločini personalizovani i da je to jedan od postupaka da se dođe do istine.\nGostujući u Jutarnjem programu RTS-a, rekao da je hapšenje Orića jedna od posledica regionalne saradnje, odnosno saradnje čitavog regiona sa međunarodnim policijskim službama i podsetio da je reč o osobi osumnjičenoj za zločin, koja je uhapšena po srpskoj poternici.\nPolitika Srbije je da su svi zločini personalizovani i da svaki zločin ima ime i prezime i žrtve i počinioca, naglasio je Mihajlović i dodao da "dok sud ne kaže svoju reč, ne treba nikog osuđivati", ali da je ovo "jedan od postupaka da se dođe do istine", rekao je Mihajlović.\nIako zvanično nije potvrđeno, Oriće je, kako su preneli mediji, uhapšen po poternici Srbije, a u Švajcarskoj je trebalo da prisustvuje obeležavanju dvadesete godišnjice zločina u Srebrenici.\nŠvajcarska granična policija je, piše Radio Slobodna Evropa, potvrdila da je u kantonu Ženeva uhapsila Orića i saopštila da je predat ženevskoj policiji, a potom stavljen na raspolaganje Federalnoj kancelariji za pravdu (OFJ).\nOrićev advokat Vasvija Vidović je, reagujući na hapšenje, navela da njen klijent ponovno uhapšen po poternici za koju je smatrala da je povučena, jer je BiH protestovala zbog poternice u skladu sa konvencijom iz Dohe.\nNačelnik Opštine Srebrenica Ćamil Duraković koji je, takođe, juče priveden sa Orićem, ali ubrzo i pušten, izjavio je da se nakon Orićevog saslušanja očekuje konačna odluka da li će biti zadržan u ektsradicionom pritvoru ili pušten. Za medije u BiH danas je iz Ženeve precizirao da još nema zvanične informacije zašto je Orić uhapšen i poručio da se bez njega ne vraća.\nIstovremeno, u Tužilaštvu BiH, RSE nije dobio potvrdu o hapšenju, odnosno rečeno im je da o tome "ništa ne znaju", dok je iz Ministarstva bezbednosti BiH stigla informacija kako u Interpolovoj bazi podataka nema Nasera Orića.\nU međuvremenu, dok čitava situacija koja je uzburkala strasti u regionu ne bude dobila epilog, mediji prenose reagovanja političkih subjekata i raznih udruženja na hapšenje Orića, odnosno njihova razmimoilaženja po pitanju oravdanosti tog čina.\nRekcije idu od toga da srpska optužnica govori da sistem u Srbiji ne odustaje od političke manipulacije medjunarodnim pravnim mehanizmima koji su im na raspolaganju, do nade onih koji očekuju da Orić bude bar jedan kamičak pravde u mozaiku pravde u Srebrenici - da i srpske žrtve osetiti delić istine i satisfakcije.\nInače, advokatski tim Nasera Orića ne isključuje mogućnost da su švajcarske vlasti u ovom slučaju počinile "administrativnu grešku", popustivši da izbrišu poternicu iz sistema.\nAdvokat Vidovićeva dodaje da je moguće i da su srpske vlasti nakon protesta BiH i brisanja te poternice, ponovo izdale poternicu što bi, prema njenom mišljenju, "bilo suprotno normalnoj diplomatskoj komunikaciji izmedju država".\nPravni ekspert Damir Arnaut, koji je pred londonskim sudom zastupao bivšeg člana Predsedništva BiH Ejupa Ganića, navodi da se radi o "gotovo identičnim situacijama" i da je "Haški tribunal u oba slučaja rekao šta je imao reći", a uveren je i da će i u ovom slučaju nadležnim organima Švajcarske imati ko da pokaže da se radi o "politički motivisanom procesu" srpskog pravosuđa.\nOrića je Haški tribunal osudio za ratne zlocine po jednoj tački optužnice na dve godine zatvora za indirektnu odgovornost za smrt sedam i mučenje 11 srpskih zarobljenika u periodu od 1992. do 1993. godine.\nNakon žalbe na presudu, proglašen je nevinim, pošto je Apelaciono veće u Hagu tada zaključilo "da nema sumnje da su teški zlocini počinjeni nad Srbima u Srebrenici u periodu od septembra 1992. do marta 1993, ali da "dokaz da su zločini počinjeni nije dovoljan za izricanje kazne pojedincu".


Vozači oprez - kolovozi mokri i klizavi\n06/03/2021 | 09:19 | Autor: SRNA\nSaobraćaj se na većini puteva u Republici Srpskoj i Federaciji BiH odvija po pretežno mokrim i klizavim kolovozima, saopšteno je iz Auto-moto saveza Republike Srpske.\nU višim planinskim predjelima i preko prevoja mjestimično ima snijega na kolovozu, naročito na putu Han Pijesak-Vlasenica, preko prevoja Han Pogled i preko Romanije.\nIz Auto-moto saveza Republike Srpske upozoravaju na učestale odrone u usjecima i pored kamenih kosina, posebno na dionici puta Brod na Drini - granični prelaz Hum/Šćepan Polje, gdje je putnički saobraćaj otežan, a za teretna vozila obustavljen.\nU Trebinju su danas, zbog sahrane umirovljenog episkopa zahumsko-hercegovačkog Atanasija, moguće povremene obustave saobraćaja, pa se vozačima savjetuje da koriste alternativne pravce, saopštila je trebinjska Policijska uprava.\nPovremene obustave saobraćaja moguće su od 11.00 do 13.00 časova.\nNa regionalnom putu R-I 1105 Mrakovica-Gradiška, dionica Mrakovica-Podgradci, saobraćaj se odvija jednom saobraćajnom trakom. Zbog opasnosti od novog obrušavanja molimo vozače za dodatni oprez.\nZbog radova, izmijenjen je režim saobraćaja na magistralnom putu Modriča jedan - Vukosavlje /Јakeš/ - Podnovlje - Šešlije - Јohovac - Rudanka - Doboj - granica Republike Srpske/FBiH /Karuše/.\nNa dijelu regionalnog puta Ugljevik-Glavičice u rejonu Starog Ugljevika zbog aktiviranja klizišta, saobraćaj se odvija otežano, jednom trakom. Preporučuje se svim učesnicima u saobraćaju da za kretanje koriste alternativne pravce.\nZbog radova izmijenjen je režim saobraćaja na dionici regionalnog puta Tedin Han - granica Republike Srpske/FBiH /Križ/.\nSav teretni saobraćaj preusmjerava se na auto-put, iz pravca Gradiške na petlju Aleksandrovac, iz pravca Banjaluke vozila kod Hotela "Ćubić", iz pravca Prnjavora na petlju Drugovići, a iz pravca Srpca na petlju Laktaši.\nNa dionicima puta međuentitetska linija Stanić Rijeka - Doboj - granični prelaz Brod, međuentitetska linija Ledenice - Modriča - Јohovac - auto-put -Banjaluka - Manjača - međuentitetska linija Velečevo i međuentitetska linija Ledenice - Crkvine - Doboj - međuentitetska linija Karuše kreće se prevoz vangabaritnog tereta.\nU toku je izgradnja male hidroelektrane, zbog čega je izmijenjen režim odvijanja saobraćaja na dionici magistralnog puta Kotor Varoš-Obodnik.\nU toku je sanacija klizišta na regionalnom putu Kotor Varoš - Kneževo, u mjestu Živinice, pa su radnim danima u vremenu od 7.00 do 17.00 časova povremene obustave saobraćaja u trajanju maksimalno pet minuta.\nNa regionalnom putu Ukrina-Klupe, u mjestu Šnjegotina u toku su radovi na putu i 2. mostu, zbog čega se saobraćaj odvija naizmjenično, jednom trakom.\nZabranjen je saobraćaj za teretna vozila ukupne mase veće od 30 tona preko nadvožnjaka na dionici magistralnog puta Klašnice dva - Šargovac u mjestu Trn.\nNa regionalnom putu Površnice-Lopare saobraćaj teretnih vozila je preusmjeren na putni pravac Lopare - Priboj - Banj Brdo.\nZbog izgradnje priključaka za benzinsku pumpu, izmijenjen je režim saobraćaja na dionici magistralnog puta Banjaluka jedan - Banjaluka dva /Krajiških brigada/. Postavljena je privremena saobraćajna signalizacija i njeno poštovanje je obavezno.\nNa auto-putu A-1 u FBiH saobraća se usporeno zbog izvođenja radova na petljama Kakanj i Visoko, uz postavljenu privremenu signalizaciju.\nU toku su radovi u tunelu "Crnaja" na dionici Konjic-Јablanica, gdje se saobraća naizmjenično, jednom trakom, uz regulaciju semaforima. Od 23.00 do 4.30 časova na ovoj dionici saobraćaj se obustavlja.\nNa magistralnom putu Prozor-Јablanica saobraćaj je i dalje obustavljen zbog radova u tunelu "Јasen". Putnička i manja teretna vozila saobraćaju obilaznicom oko tunela, dok se vozila preko 7,5 tona /sa izuzetkom autobusa/ usmjeravaju na alternativne pravce Mostar-Široki Brijeg-Posušje-Tomislavgrad-Kupres-Bugojno i Mostar-Sarajevo-Busovača-Novi Travnik-Bugojno.\nZbog radova, usporeno se saobraća na putevima: Živinice-Banovići, Rogatica-Ustiprača i Gromiljak-Kaonik.\nNestabilno u subotu, poslije podne moguća kiša\nPromjenljivo, temperatura do 22 stepena\n15:03 > U petak oblačno, tokom dana mogući lokalni pljuskovi\n08:16 > U četvrtak promjenljivo i nestabilno, temperatura još niža\n15:26 > U četvrtak nestabilno sa kišom i hladnije\n08:23 > Tokom dana nestabilno, smjena kiša i sunčanih perioda


Da li će se ALBANSKE ZASTAVE zaista moći vioriti širom Crne Gore?! – Volim Podgoricu\nHome / NOVOSTI / Da li će se ALBANSKE ZASTAVE zaista moći vioriti širom Crne Gore?!\nDa li će se ALBANSKE ZASTAVE zaista moći vioriti širom Crne Gore?!\nNakon što je juče predsjednik Albanske alternative Nik Đeljošaj pozvao predsjednika Skupštine Ivana Brajovića da na prvoj redovnoj sjednici poslanici raspravljaju o Zakonu o nacionalnim simbolima iz parlamenta su saopštili da im predlog nije stigao, te da ne može biti ni uvršten na dnevni red.\n“Povodom javnog poziva predsjednika Albanske alternative Nika Đeljošaja da Skupština Crne Gore uvrsti u dnevni red Predlog zakona o nacionalnim simbolima, obavještavamo javnost da taj predlog nije dostavljen Skupštini Crne Gore, te ne može ni biti stavljen na dnevni red”, saopšteno je iz Skupštine.\nPodsjećaju da je Predlog izmjene zakona o javnom redu potpredsjednika Skupštine Crne Gore Gencija Nimanbegua je dostavljen 30. novembra 2018. da se i nalazi u skupštinskoj proceduri. Kao što je poznato, Skupština u skladu sa propisanim procedurama razmatra sve uredno dostavljene predloge zakonskih akata.\nĐeljošaj je juče “javno pozvao predsjednika Skupštine Crne Gore Ivana Brajovića da na prvoj redovnoj sjednici uvrsti u dnevni red Zakon o\nnacionalnim simbolima koji je usvojila Vlada Crne Gore u oktobru 2017. godina i proslijedila Skupštini i Predlog izmjene zakona o javnom redu koji je podnio potpredsjednik Skupštine Crne Gore Genci Nimanbegu prije nekoliko dana”.


Prošlogodišnji rad Gradske uprave i gradonačelnika Zenice – za pohvalu je i čestitke, generalna je ocjena većine vijećnika Gradskog vijeća Zenice, izrečena tokom današnje sjednice Vijeća i razmatranja izvještaja o radu gradske uprave i gradonačelnika u 2015. godini. Izvještaj je većinski usvojen, sa 6 uzdržanih glasova SDP-ovih vijećnika.\n– Ovaj izvještaj ne sadrži odgovore o pojedinim bitnim pitanjima Zenice, kao što su problemi grijanja, gradskog i prigradskog prevoza putnika, te rješavanja pojednih infrastrukturnih objekata, poput Omladinskog naselja u Nemili, navodi Mirsad Ćivić, šef Kluba vijećnika SDP-a pojašnjavajući razloge njihove uzdržanosti za vrijeme glasanja.\n– Kada je u pitanju rješavanje problema grijanja Zenice, projekat Termoelektrane nudi kvalitetan i održiv toplinski izvor, a o njegovoj sudbini razgovaraćemo uskoro i sa predstavnicima Elektroprivrede, koji su najavili dolazak u Zenicu, te do tada još ne možemo davati nikakve određenije informacije, pojasnio je u svom obraćanju Husejin Smajlović, gradonačelnik Zenice, navodeći da su otvoreni i za druge opcije rješavanja daljinskog grijanja Zenice.\nGradsko vijeće Zenice, između ostalog, danas je utvrdilo Odluku ocjenjivačkog suda o dodjeli javnih priznanja Zenice povodom Dana ovog grada. Ovogodišnji dobitnici najvećeg priznanja, Nagrade Zenice su : Amel Tuka, najbolji bh atletičar i član Atletskog kluba Zenica za ostvarene vrhunske sportske rezultate; zatim Sabiha Husić direktorica zeničke Medike za postignute rezultate u humanitarnom radu ; potom profesor doktor Salih Jalimam za doprinos u naučno – stručnom i pedagoškom radu, te istorijkom istraživanju prošlosti Grada Zenice ; te duhovni sastav “Novo nebo” za doprinos u razvoju duhovne muzičke kulture i promociji Zenice. Plaketa Grada Zenice ove godine dodijeljena je predsjednici Bošnjačke zajednice kulture “Preporod” Amni Sofić, za doprinos u oblasti kulture i očuvanju kulturno istorijske baštine Zenice.Smatrajući da izbor dobitnika javnih priznanja trebaju obavljati vijećnici Vijeća Grada, tokom glasanja i ove godine uzdržani su bili su SDP-eovi vijećnici. (V.J.)\nTribina-Kako danas ostati normalan\nPosljednji oproštaj od Husejina Delića i Almena Begovića\nZenica se danas oprostila od Husejina Delića i Almena Begovića, čija su beživotna tijela u…


SDA: NEDOPUSTIVI PRITISCI MUP-A KANTONA SARAJEVO NA MUJU AGANOVIĆA | Hayat.ba\nStranka demokratske akcije osudila je nalog Ministarstva unutrašnjih poslova Kantona Sarajevo na temelju kojeg je predsjednik Saveza RVI paraplegičara Mujo Aganović bio pozvan na informativni razgovor u policijskoj stanici u Zenici.\n“Ocjena MUP-a KS da je Aganovićevo izlaganje dovodilo u pitanje javni red i mir apsolutno ne stoji, u što se može uvjeriti svako ko pročita ili presluša Aganovićevu, u suštini, benignu kritiku Parade i njenih pokrovitelja. Nikakve prijetnje, najave nereda ili bilo čega sličnog nije bilo u Aganovićevim riječima, te je sramni pokušaj MUP-a KS da nasilnom interpretacijom od te izjave napravi «sigurnosni problem» jasna nedemokratska poruka vladajućih struktura u Kantonu Sarajevo političkim neistomišljenicima”, saopćeno je iz SDA.\nŽeli se reći, kažu u SDA, da bi “svako ko se usudi kritikovati Paradu, održanu pod pokroviteljstvom Fortine i Konakovićeve vlade, mogao da dobije poziv na razgovor u policiji, što podsjeća na prakse zastrašivanja iz mračnih vremena verbalnog delikta”.\n“Mujo Aganović je pripadnik Armije Republike BiH, heroj koji je žrtvovao svoje zdravlje za ovu zemlju i svaka institucija ima obavezu da se prema njemu ophodi sa punim uvažavanjem. Tu obavezu u ovom slučaju MUP KS nije ispunio, zbog čega tražimo punu političku odgovornost Fortine i Konakovićeve vlade, te da upute javno izvinjenje Aganoviću”, saopćili su iz SDA.\nKako smo objavili predsjednik Saveza ratnih vojnih invalida paraplegičara Federacije Bosne i Hercegovine Mujo Aganović nakon poruke ambasadoru SAD-a Ericu Nelsonu jučer je pozvan informativni razgovor u Ministarstvo unutrašnjih poslova Zeničko-dobojskog kantona.


24.01.2020. / 15:37\nSARAJEVO, „Javna revizija ima značajnu ulogu u prevenciji korupcije, jer predstavlja jedan od najvažnijih kontrolnih mehanizama pravilnog i efikasnog trošenja javnih sredstava“, jedan je od zaključaka sa konferencije „Učinkovitija javna revizija za smanjenje korupcije u Bosni i Hercegovini“.\nKonferenciju, koja se održala u Sarajevu 24. januara 2020. godine, a koja je okupila predstavnike vrhovnih revizorskih institucija u BiH, predstavnike parlamentarnih komisija za finansije i budžet, nadležnih tužilaštava za postupanje po nalazima iz revizorskih izvještaja, te predstavnike javnih institucija, organizacija civilnog društva i medija, organizovali su Centri civilnih inicijativa (CCI) uz finansijsku podršku Švedske.\n„Švedska se izrazito zalaže za transparentnost u javnom sektoru i principe vladavine zakona. Korištenje revizije i revizorskih preporuka važan je sastavni element u pripremi potrebnih reformi u javnim institucijama. Time bi se odgovorilo na zahtjeve građana za transparentnim upravljanjem u državnim institucijama,“ ovom prilikom izjavio je Torgny Svenungsson, Direktor odjela za razvojnu saradnju u Ambasadi Švedske u BiH\nJavne revizije skreću pažnju na uočene nedostatke u finasijskom poslovanju institucija i daju konkretne preporuke za njihovo otklanjanje.\n„Davanje revizorskih preporuka, predstavlja prvi korak u lancu aktivnosti usmjerenih na podizanje finansijske discipline i transparentnosti rada institucija javnog sektora. Sljedeći korak je realizacija preporuka od strane odgovornih revidiranih institucija, te u slučaju njihove nerealizacije pokretanje pitanja odgovornosti, kao i sankcionisanje neodgovornog ponašanja, propusta, i kršenja zakona. Trenutno imamo situaciju da veliki broj revizorskih preporuka ostane nerealizovan, uz izostanak bilo kakve sankcije po odgovorne institucije„ navela je Jasmila Pašić, projekt menadžer CCI-a.\nKroz dijalog sa svim relevantnim akterima nastoji se identifikovati prostor za unaprijeđenje navedenog procesa u cilju povećanja stepena realizacije revizorskih preporuka, te unaprijeđenje postojećih kontrolnih mehanizama, odnosno uloge nadležnih parlamentarnih komisija.\n“U ime Ureda za reviziju institucija BiH, zadovoljstvo mi je učestvovati na današnjoj konferenciji, kao i u nastavku aktivnosti projekta „Učinkovitija javna revizija za smanjenje korupcije u Bosni i Hercegovini“. Pored toga što pozdravljamo uključivanje civilnog društva u donošenje odluka i reformske procese u javnom sektoru, ovi događaji su nam važni i kako bismo nanovo pojasnili ulogu Ureda za reviziju i ukazali na nužnost angažmana zakonodavne i izvršne vlasti na postupanju po preporukama revizije jer sposobnost i uticaj revizije direktno je vezana za stepen u kojem se njene preporuke realizuju od strane relevantnih aktera. Takođe, s velikim zanimanjem očekujem predstavljanje web baze podataka putem kojeg će javnost na jednom mjestu moći naći preporuke ureda za reviziju svih nivoa u BiH i status njihove realizacije”, istakao je Jasmin Pilica, zamjenik generalnog revizora Ureda za reviziju institucija BiH.\nSpecijalizovani portal Revizije.info\nTokom Konferencije učesnicima je predstavljen specijalizovni portal Revizije.info koji je fokusiran na temu revizije, odnosno kontrole utroška javnog novca i rada javnih ustanova i preduzeća u skladu sa zakonom. Sastavni dio portala čini baza podataka o finansijskim revizijama provedenim u BiH, u posljednje 4 godine.\nNamjera je da se javnosti ponudi vjerodostojna i analitička baza podataka institucija koje su bile predmet revizije (i primljene preporuke za poboljšanje), kao i njihov rad na implementaciji ovih preporuka.\nTagovi: javne institucijekontrolakorupcijarevizorske preporukerevizorski izvjestaji


FLY FROM NIŠ: Velika dvodnevna letnja akcija Ryanair-a\nVelika dvodnevna letnja akcija Ryanair-a\n(foto:Fly from Niš, Marko Stojković)\nIrski niskotarifni avio-prevoznik Ryanair lansirao je danas dvodnevnu prodaju karata sa popustom od 20% koja je ograničena na 500.000 sedišta. Akcija kojom su obuhvaćene sve destinacije sa niškog aerodroma "Konstantin Veliki" traje do 22.maja u ponoć. Promotivne cene karata se odnose na period putovanja između juna i septembra.\nIz Ryanair poručuju da je ovo najbolji način da se proslavi leto i da bi bila šteta da ovu akciju propustite.\n- Leto je stiglo i nema boljeg načina da se proslavi od ove akcije. Pokrenuli smo veliku akciju od 20% popusta na preko 500.000 sedišta za period putovanja između juna i septembra. Ova neverovatna ponuda ističe 22.maja u ponoć, te bi putnici trebalo da se što pre uloguju i zgrabe ovakvu priliku, jer bi prava šteta bila da se propusti. - saopštavaju iz Ryanair-a\nBerlin, Bratislava, Milano odnosno aerodrom Bergamo, Diseldorf odnosno aerodrom Weeze i Stokholm odnosno aerodrom Skavsta su destinacije do kojeg možete leteti sa aerodroma Niš ovog leta sa Ryanair-om.\nPosted by Fly from Niš at 17:21\nLabels: aerodrom Niš, aviokarte, Berlin, Bratislava, dijaspora, Diseldorf Weeze, letovi, Lowcost, Milano Bergamo, Niš, niski aerodrom, promo, putnici, putovanja, Ryanair, srbija, Stokholm, turisti, turizam, zanimljivosti\nOd zimske sezone putovanje do Beča ili Bratislave ...\nQatar Airways naredne nedelje u Nišu traži kabinsk...\nObiđite Evropu sa Ryanair-om iz Niša tokom juna za...\nSa Dalekog istoka preko Aerodroma Niš na Zapad\nSa Radničkim zajedno u Ligu Evrope preko aerodroma...\nDvodnevna rođendanska akcija Wizz Air-a\nRođendanski popust Wizz Air-a čak od 30% za sve de...\n[SLIKA DANA] Dupla duga iznad Aerodroma Niš\nLetite Ryanair-om po ceni već od 9,99€ tokom juna ...\nAerodrom Niš posvećuje veliku pažnju na bezbednost...\nTribina "Niški aerodrom - argumentovano"\nU prethodnih godinu dana više od 30 miliona putnik...\nRedovno održavanje sajta Wizz Air-a\nAerodrom Niš radi u skladu sa Zakonom o vazdušnom ...\nZbog štrajka italijanske kontrole letenja većina l...\nViše od 30 hiljada putnika letelo tokom aprila sa ...\nKarte do Bazela, Dortmunda, Malmea i Memingena 20%...\nPre tačno 83 godine poleteo prvi putnički avion iz...


Nov 25, 2019 Rakuten, Viber\nBiznis poruke na Viberu predstavljaju savršen način za direktno obraćanje svojim kupcima – iz vašeg dlana. Setite se SMS poruka, a onda na njih dodajte sve super funkcije koje su nezaobilazne u digitalnoj komunikaciji u 21. veku – logotipe, ikonice, fotografije, GIFove, emodžije, interaktivne dugmiće, QR kodove, dip-linkove i ostalo.\nRezultat toga su Viber Biznis poruke! Mogućnosti njihove personalizacije su beskonačne, i možete u potpunosti da prilagodite vizualni stil i ton komunikacije sa vašim brendom i aktuelnom promotivnom kampanjom. Možete slati Biznis poruke kroz jednosmerni ili dvosmerni kanal, u kome je primaocima omogućeno da direktno odgovore na poruke, čime se postiže sadržajna dubinska interakcija. Ako vas brine GDPR, Viber je sve to rešio putem svoje standardizovane zaštite korisničkih podataka na najvišem nivou i pružanju potpune kontrole privatnosti komunikacije.\nNivo bezbednosti na Viberovoj platformi je jedinstvena pojava na tržištu na kom mnogi drugi rado prodaju tuđe podatke. Od kurirskih službi do finansijskih institucija i čak telekomunikacionih kompanija, Viberove Biznis poruke su prihvaćene kao kanal za sledeću generaciju direktnog marketinga – po veoma konkurentnoj ceni.\nRazvoj digitalnog marketinga tokom proteklih godina nam je doneo nove progresivne načine putem kojih su robne marke u mogućnosti da dopru do svojih potencijalnih korisnika i kupaca i otvore nove poslovne mogućnosti. Jedan od tih načina su biznis poruke na aplikacijama za razmenu poruka.\nNa to tržište je trenutno lako ući, i ono je i dalje neopterećeno nagomilanim sadržajem – što doprinosi tome da veliki broj kontakiranih korisnika rado otvara poruke – a samim time omogućava i značajni broj poslovnih konverzija. Iako se može činiti kao lako primenjiva strategija za interakciju sa korisnicima – Viber preporučuje nekoliko dokazanih metoda putem kojih ćete otvoriti nove poslovne mogućnosti a da pritom ne opteretite primaoce.\nPostaviti direktan personalizovan kanal komunikacije, u kome su vaši sagovornici na samo jedan klik udaljeni od vas, predstavlja jednu od najmoćnijih marketinških alatki koju možete imati na raspolaganju – a da pritom održite vaš celokupni marketinški budžet u razumnim okvirima.\nTokom poslednjih godina, aplikacije za razmenu poruka su istinski promenile način na koji korisnici i kupci međusobno komuniciraju, ali ne samo to – već i kako bi brendovi trebalo da razgovaraju sa njima. Društvene mreže su započele te promene, ali su ih aplikacije za razmenu poruka dovršile – te korisnici i kupci više nisu zainteresovani da primaju reklamne poruke „sa vrha“ kao što je bio slučaj na vrhuncu moči standardnih reklamnih poruka i spotova. Oni sada očekuju od brendova da se poistovete sa njima i komuniciraju na način koji pogoduje njihovom stilu života i rada.\nBiznis poruke predstavljaju savršen pristup za vaše poslovne potrebe, jer ako se uporede sa tradicionalnim načinima uspostavljanja konktakta sa databazom vaših korisnika ili kupaca (kao što su email, bilten, SMS itd.) učestalost otvaranja Viberovih Biznis poruka je više od 10 puta veća. Ako na to još dodate i smisleni i atraktivni sadržaj, brojke će vam same pokazati koji novi nivo uspeha možete postići – kroz značajno povećanje prosečnih pročitanih poruka i prometa.\nPored toga što predstavljaju savršeno sredstvo za direktnu komunikaciju sa vašim korisnicima u kupcima, Viberove Biznis poruke takođe pružaju mogućnosti za izuzetnu podršku korisnicima na način koji će im najviše odgovarati.\nKako su već neuporedivo pouzdanije i privlačnije od SMSa i dostupne na platformi koju svi koriste, moći ćete da podesite korisničku podršku po vašoj želji putem Biznis poruka i čet-botova – i time rasteretite svoje zaposlene i dodatno obradujete korisnike i kupce.\nNjihova vernost će biti vaša prava nagrada, pogotovo kada je korisnička podrška besprekorna i svima laka za korišćenje. Kompanije će plaćati isključivo za isporučene poruke, a da pritom mogu da prate, posmatraju i unapređuju poruke i time pozitivno utiču na interakciju sa korisnicima.


POSLE DESET GODINA, KOLIKO JE PROŠLO OD UVOĐENJA NAČELA OPORTUNITETA U DOMAĆI PRAVNI SISTEM, PITANJE JE DA LI JE BROJ PREDMETA KOJI JE REŠEN NA OVAJ NAČIN DOVOLJAN U ODNOSU NA UKUPAN BROJ PRIMLJENIH I ODBAČENIH KRIVIČNIH PRIJAVA\nPosle deset godina od uvođenja ovog načela podeljena su mišljenja da li se primenjuje koliko mu to zakonske mogućnosti omogućavaju i postoji li ujednačena praksa\nPosle deset godina, koliko je prošlo od uvođenja načela oportuniteta u domaći pravni sistem, nesporno je da je povećan broj slučajeva na koje se primenjuje. Postavlja se, međutim, pitanje da li je broj predmeta koji je rešen na ovaj način dovoljan u odnosu na ukupan broj primljenih i odbačenih krivičnih prijava.\nNa stručnom skupu o primeni načela oportuniteta koji je nedavno održalo Udruženje tužilaca na osnovu istraživanja sprovedenog u beogradskom „Medija centru”, iznete su neke od preporuka za primenu oportuniteta. Jedna od njih je, na primer, da bi načelo oportuniteta trebalo da se primenjuje u većem broju slučajeva, odnosno kad god zakonske mogućnosti dozvoljavaju.\nIako su pojedini profesori krivičnog prava izneli i primedbe, poput one da je primena neujednačena i da javni tužioci postupaju različito, sagovornici „Politike” tvrde da je ovo zakonsko rešenje, ipak, doprinelo rasterećenju sudova i ubrzanju rešavanja krivičnih postupaka.\nTomo Zorić, portparol Republičkog javnog tužilaštva, odbacuje tvrdnju da načelo oportuniteta nije zaživelo u potpunosti.\n– Takve primedbe ne stoje! Naprotiv, reč je o alternativnom načinu za efikasno okončanje krivičnog postupka. Na teritoriji cele Srbije, tokom prošle godine, na ovaj način završena su čak 1.602 predmeta, a u efikasnosti je prednjačilo Prvo osnovno javno tužilaštvo u Beogradu koje je ovim putem uspelo da 1.600.000 evra uplati Sekretarijatu za zdravstvo. Taj novac koristiće se u humanitarne svrhe i za kupovinu medicinske opreme u zdravstvenim ustanovama – kaže Zorić.\nPrimena načela oportuniteta, po njegovom mišljenju, mogla bi se oceniti visokom ocenom s obzirom na to da se krivični postupci okončavaju bez suđenja, čime se sudovi rasterećuju, kao i da je naplata novca u humanitarne svrhe izuzetno visoka.\n– Građani koji su osumnjičeni za krivično delo za koje je propisana novčana ili kazna zatvora do pet godina dobijaju rok od šest meseci da nadoknade štetu, uplate novac humanitarnoj organizaciji, obave društveno koristan rad ili da se podvrgnu odvikavanju od alkohola ili droga... Tužilaštva uvek pokušavaju da primene oportunitet kod saobraćajnih nezgoda, osim kada je osumnjičeni vozio pod dejstvom alkohola, prošao na crveno svetlo i ako je do udesa došlo na pešačkom prelazu. Insistiramo na primeni oportuniteta i kod nedavanja izdržavanja, za nanošenje lakih telesnih povreda, kao i kod onih kod kojih je pronađeno do pet grama marihuane – objašnjava portparol Republičkog tužilaštva.\nZorić odbacuje i primedbu da je primena načela oportuniteta neujednačena. Objašnjava da je Republičko javno tužilaštvo, krajem prošle godine, ustanovilo jasne kriterijume za njegovu primenu. Tako se, navodi Zorić, za krivična dela za koja je propisana kazna zatvora do tri godine uplaćuje najmanje 40.000,00 dinara, a ako je maksimalna predviđena kazna do pet godina, uplaćuje se najmanje 80.000,00 dinara.\n– Naravno da ćemo raditi na ujednačavanju ove prakse – najavljuje Zorić.\nI Goran Ilić, predsednik Udruženja javnih tužilaca i zamenika javnih tužilaca, kaže da nema utisak da se oportunitet u praksi retko primenjuje, ali i da javnost nije u pravoj meri shvatila smisao ovog načela.\n– Poznato mi je da Osnovno tužilaštvo u Pančevu i Prvo osnovno tužilaštvo u Beogradu u punoj meri primenjuju oportunitet. Mislim da je slična situacija i u drugim tužilaštvima.\nNa pitanje koje su moguće prepreke za primenu oportuniteta, Ilić odgovara:\n– Javnost nije u potpunosti shvatila smisao oportuniteta, tako da postoje situacije kada primena ovog instituta predstavlja problem za tužioce. Od njih se očekuje da krivičnu prijavu, po pravilu, rešavaju gonjenjem učinioca krivičnog dela, tako da postoji rizik da se odbacivanje krivične prijave shvati kao nešto nepravedno, a kontakti sa osumnjičenima i pregovori oko primene oportuniteta kao nešto nedolično tužilaca. Neupućenost javnosti u prirodu oportuniteta može da bude prepreka za njegovu primenu, posebno u slučajevima za koje je javnost zainteresovana.\nKada je u pitanju neujednačena primena oportuniteta, naš sagovornik staje na stanovište da je pravi problem, u stvari, to što je tužiocima povereno jedno tako važno i široko ovlašćenje u vreme kada se podsticalo nepoverenje u njihov rad.\n– Politika je tu odigrala odlučujuću odluku. Političari su, sa jedne strane, godinama stvarali nepoverenje javnosti prema tužilaštvu, nekada opravdano, ali neretko i neopravdano. Sa druge strane, nisu se opirali uvođenju oportuniteta s obzirom na to da on podrazumeva uštede i brzo rešavanje krivične stvari. U suštini oportuniteta jeste da tužilac osumnjičenom naloži da ispuni neku obavezu i posle toga odbaci krivičnu prijavu. Prema tome, javni tužilac je ovlašćen da različito postupi jer se slučajevi međusobno razlikuju, tako da ne vidim problem ukoliko je kriterijum za ocenu opravdanosti odluke da se ne vrši krivični progon i primeni oportunitet neujednačen i ukoliko tom odlukom nije narušena pravičnost – objašnjava Ilić.


ŠUMADIJA - Ćuprija: Posao za 1.000 radnika - Vesti iz Kragujevca i Šumadije - Pressek.rs\nĆuprija: Posao za 1.000 radnika\nTurska kompanija “Tibet moda“ koja se bavi proizvodnjom odeće otvorila je fabriku u Ćupriji. Pogon u ovom momentu zapošljava 250 radnika, a menadžment kompanje najavio je da će u drugoj fazi biti zaposleno još 350, dok bi do 2018. godine ovoj firmi bilo posla za oko 1.000 radina.\nTurski investitori su odbili i subvencije države i Opštine Ćuprija za zapošljavanje radnika, jer žele da ulože samo svoj kapital.\nFabriku „Tibet mode“ u Ćupriji u petak su otvorili premijer Aleksandar Vučić, vlasnici „Tibet mode“ Burak Galip Akurt i Melih Tengul i predsednik opštine Ćuprija Ninoslav Erić, a prisustvovao je i ambasador Turske u Srbiji Mehmed Kemal Bozaj.\nPremijer je prilikom otvaranja fabrike rekao da je ovaj projekat, između ostalog, a možda i najviše, rezultat zalaganja ambasadora Turske u Srbiji Mehmeda Kemala Bozaja i turskih prijatelja koji su prepoznali dobar ambijent i dobre odnose i rešili baš tu da ulažu.\n“Tibet moda” je srpski ogranak CCM mode iz Istambula. Turska kompanija posluje četvrt veka I bavi se uglavnom proizvodnjom ženske odeće.


Srbija i EU: Otvoreno poglavlje - Ozonpress :: internet portal\nTag: Dan Evrope, EU, Srbija\nPovodom proslave Dana Evrope,Delegacija Evropske unije i njen informacioni centar raspisali su multimedijalno takmičenje “Srbija i EU: Otvoreno poglavlje“.\nDelegacija Evropske unije i Informacioni centar EU u Beogradu pozivaju građane Srbije da se prijave na literarno i foto takmičenje na temu „Srbija i EU: Otvoreno poglavlje“ i tako daju doprinos novoj fazi odnosa Srbije i Evropske unije u kojoj se očekuje otvaranje pregovaračkih poglavlja sa EU.\nGrađani zainteresovani da učestvuju u literarnom takmičenju treba da do 20. aprila 2015. pošalju esej do 1.500 reči na gore navedenu temu na mejl adresu competition@euinfo.rs. Koji je doprinos Srbije EU, šta su to srpska kultura, istorija, umetnost, čime će to EU biti bogatija kada Srbija postane njen član samo su neke od tema na koje se takmičari mogu osvrnuti u svom eseju. Najbolji esej, koji će izabrati žiri Delegacije EU i EU info centra, biće nagrađen elektronskim čitačem za knjige u maju mesecu povodom proslave Dana Evrope.\nFoto takmičenje takođe traje od do 20. aprila, a tema je ista kao i za literarno takmičenje „Srbija i EU: Otvoreno poglavlje“. Potrebno je da učesnici pošalju svoju fotografiju koja po njima najbolje reprezentuje Srbiju pošalju na mejl adresu competition@euinfo.rs. Najbolji radovi biće deo izložbe Delegacije Evropske unije povodom proslave Dana Evrope, a najboljih pet fotografija biće nagrađeno vaučerima za kupovinu knjiga u vrednosti od 50 evra.\nGrađani koji šalju svoje eseje i foto radove u telu mejla treba da napišu ime i prezime, mesto iz koga dolaze i kontakt telefon. Prema pravilima takmičenja svako može poslati jedan esej i jednu fotografiju. Sve sporove i primedbe rešiće žiri Delegacije EU i EU info centra.


"Činjenica da su ljudi u zatvoru zbog svojih političkih ideja je neprihatljiva u 21. veku. Niko ne može dovesti u pitanje posvećenost Barselone katalonskom društvu i njegovim demokratskim institucijama", rekao je Bartomeu.\nŠpanski premijer Marijano Rahoj zatražio je od Senata direktna ovlašćenja za raspuštanje regionalne vlade u Kataloniji i hitno raspisivanje vanrednih izbora u tom regionu. Bartomeu je rekao da je fudbalski klub Barselona na strani onih koji brane pravo glasa stanovnika Katalonije na referendumu o nezavisnosti. On je naveo da klub želi da ostane u španskoj ligi.\n"Zahtevamo poštovanje za Barselonu i mnoštvo njenih članova. Ne možemo da dozvolimo da postanemo alat manipulisan političkim interesima", naveo je predsednik Barselone.


Predstava zeničkog BNP-a u režiji Mirjane Karanović gostovala u Beču - Klix.ba\nTeatar Akzent Predstava zeničkog BNP-a u režiji Mirjane Karanović gostovala u Beču\n5.3.2019. u 15:18\nBNP Zenica Mirjana Karanović\nBosansko narodno pozorište Zenica gostovalo je u Teatru Akzent u Beču u okviru nedavno uspostavljene i ugovorene dugoročne programske saradnje sa Bosanskohercegovačkom kulturnom platformom u Austriji.\nPrvo gostovanje je realizirano sa jednom od najuspješnijih predstava zeničkog BNP-a u posljednjih nekoliko sezona. Predstava "Mi smo oni na koje su nas roditelji upozoravali" u režiji regionalno priznate i višestruko nagrađivane glumice i rediteljice Mirjane Karanović, rađena prema tekstu mlade bh. dramske spisateljice Tanje Šljivar, sinoć je izvedena pred punom dvoranom bečkog Akcent Teatra.\nPredstava "Mi smo oni na koje su nas roditelji upozoravali" prošle je godine, kao jedina predstavnica Bosne i Hercegovine, imala i izuzetno uspješnu međunarodnu turneju u Švicarskoj u okviru velike manifestacije koja je za cilj imala promociju recentne umjetničke produkcije zemalja Zapadnog Balkana. Riječ je o drami koja koncept role playa, kao i sve druge narativne tehnike kojima se koristi, a i jezik sam, izvrće u njihove suprotnosti i pokazuje nemogućnost jednostavnog pokušaja da se vlastiti život prepriča nepoznatoj osobi tokom jedne večeri.\nU ovoj duodrami igraju Mirjana Karanović i Enes Salković, mladi glumac Bosanskog narodnog pozorišta Zenica koji je za ovu ulogu dobio i Sterijinu nagradu.\nPredstava je ostvarila izuzetno značajan i zapažen uspjeh na međunarodnim gostovanjima i festivalima na kojima je do sada ukupno osvojila devet nagrada i to na 61. Sterijnom pozorju u Novom Sadu, 15. festivalu bh. drame, Festivalu internacionalnog alternativnog teatra u Podgorici, 11. JoakimInterFestu, Festivalu Zaplet 08 u Banjoj Luci, Gavellinim večerima u Zagrebu, Zlatnom lavu u Umagu i brojnim drugim festivalima.\nPočetkom naredne umjetničke sezone, 27. oktobra, ugovoreno je i naredno gostovanje predstave Bosanskog narodnog pozorišta Zenica u Beču, kada će biti izvedena predstava "Drang nach Westen" (Prodor na Zapad) u režiji Lajle Kaikčije, a prema dramskom tekstu bh. spisatelja Dragana Komadine, što će biti još samo jedna u niza dogovorenih aktivnosti sa Bosanskohercegovačkom kulturnom platformom u Beču.


MINISTAR ZAOBIŠAO KRIVELJ I SLATINU | MEDIJA CENTAR BOR - Borski Info - centar - Gradjanska čitaonica Evropa\nMINISTAR ZAOBIŠAO KRIVELJ I SLATINU\nZašto ministar Dulić u Boru nije imao vremena da razgovara i sa seljacima čiju je letinu oštetio topionički dim\nDan pred posetu RTB-u Bor Olivera Dulića, ministra zaštite životne sredine, rudarstva i prostornog planiranja, Udruženje građana Ekoagenda, u ime meštana sedam ekološki najugorženijih sela, zvanično je zahtevalo da dotični ministar i sa njima razgovara, jer opštinska komisija ni posle dve nedelje nije došla na mesto oštećenih useva i uginulih pčela u selu Krivelj. U Ekoagnedi, čije je sedište u Kriverlju, ističu da nikome ništa ne bi smetalo da se ministar upozna i sa njihovim mukama.\n– Nezadovoljni smo što Dulić ni rečju nije spomenuo probleme okolnih sela. Koliko smo videli u zvaničnim izjavama, nije se osvrnuo na ekološke nedaće žitelja obližnjih sela koja svakdonevno trpe posledice od topioničkog dima. Za nas navodno nije bilo mesta u protokolu. Neka je i tako, neka smo mi i ljudi drugog reda, ali zašto se ne saopšti kada će mnistari razgovarati i sa seljacima. Ako je Dulić dolazio da sasluša rukovodstvo Basena, onda je to mogao i u Beogradu i bilo gde drigde. Susret sa žiteljima najugroženijih sela, posebno Krivelja i Slatine, bio bi od višestruke koristi, mada nije loše ni to što je ponovo konstatovano da je urađen kolektor na Kriveljskoj reci i da će se u buduće jalovinom i raksrivkom zapunjavti stari kop, kao i to da u Bor i rudnike Srbije dolaze velike investicije – kaže Dragan Jankucić, predsednik Erkoagende.\nPo Dulićevim izjavama država je i dalje oprdeljena da pomogne kombinatu bakra u stvaranju uslova za povećanje proizvodnje i popravljanje ekološke slike. On je posebno najavio da će izgradnja nove Topionice bakra krenuti za „nekoliko nedelja“.\n-Sa izgradnjom Topionice i Fabrike sumporne kisline dobiće se i 33 miliona dolara od Svetske banke za saniranje jednovekovne ekološke katastrove u Boru i okolini. Što se tiče investicija, čim se uskoro usvoji novi Zakon o rudarstvu, počinju i ulaganja u otavranje novih rudnih ležišta, jer je dokazano da smo izuzatno bogata zemlja u rudama. Planiramo ulaganje od dve do tri milijarde evra čemu ćemo brzo i konkretno obavestiti javnost. Zasad je najvažnije da će novi rudnici nići u najsiromašnijim delova zemlje- rekao je Dulić i na taj način , bar donkele, umirio građane Bora koji sve manje veruju u čistije nebu i obećanja političara, pa i pojedinih ministara.\nI direktor ih ignoriše\nU Ekoagendi najviše su ljuti na Bobana Todorovića, direktora Topionice i rafinacije koji je, naglašavaju, najpre odbijao da prizna ekološki udar i štetu nanetu pčelinjacima i usevima u Krivelju, a potom je seljake uputio u Osiguravajuće društvo „Dunav“, gde se Topionica osigurala od posledica u slučaju ekološke zagađenosti. Čak je, vele, i milicija dolazila da proverava tvrdnje o oštećenoj letini zbog topioničkog dima.\nPrethodni članakNa javnim radovima posao za 1.321 invalidaSledeći članakPadaju cene brašna, ulja, jaja, voća i povrća


Janović: Ovo je bila godina uvođenja reda - Vijesti.me\nNAJAVIO JOŠ VEĆI NAPREDAK\nMinulu godinu obilježili su istorijski uspjesi naših mladih sportista. Kadeti su Crnoj Gori donijeli prvu evropsku medalju u košarci, a mladi vaterpolisti postali šampioni Evrope. Obradovali su nas naši mladi reprezentativci i u karateu, džudou, stonom tenisu, ostvarujući vanserijske rezultate, dok je gotovo sve što je Ministarstvo sporta uradilo od samog osnivanja, imalo predznak “rekordan”, počev od rekordnih četiri miliona eura, koliko je opredijeljeno vrhunskom sportu za programe sportskih saveza i klubova, poručio je ministar sporta Nikola Janović.\n“Nagradili smo više od 40 crnogorskih reprezentativaca za izuzetne rezultate na međunarodnoj sceni, u čak 10 vrsta sportova i to sa blizu 150 hiljada eura. Investirali smo oko 450 hiljada eura u sportsku infrastrukturu, tako da će 11 crnogorskih opština do polovine naredne godine dobiti nove otvorene terene malih sportova, rekonstruisane stadione i tribine i renovirana gradska sportska igrališta. Krenuli smo u renoviranje fiskulturnih sala širom zemlje, u želji da proširimo sportsku bazu koja će iznjedriti buduće crnogorske šampione, ali da prije svega što više djece i mladih motivišemo i podstaknemo da se bave sportom i omogućimo im što bolje uslove”- saopštio je ministar sporta i istakao da ministarstvo realizuje i školska sportska takmičenja u koja je uključeno 1.300 djece iz 68 osnovnih škola, opredjeljujući 300 hiljada eura za nabavku školske sportske opreme. ,,U saradnji sa Institutom za bolesti djece, kojem smo donirali 150 hiljada eura, obezbijedili smo besplatne sistematske preglede za 200 najmlađih sportista iz 6 sportskih saveza, a u cilju sportske i turističke promocije naše države sa 160 hiljada eura podržali smo i organizovanje šest velikih međunarodnih takmičenja u Crnoj Gori, kao i učešće crnogorskih reprezentativaca na prestižnim međunarodnim prvenstvima”, naglasio je Janović.\n“Sve te aktivnosti pokrenuli smo za relativno kratak period od godinu, a prepoznali smo i potrebu za inoviranjem normativnog okvira”- naglasio je ministar i dodao da je u tom kontekstu pripremljen Nacrt zakona o sportu, “čiji je cilj unaprjedjivanje sportske oblasti po mjeri crnogorskog sporta i sportista, o čemu je javnost tokom javne rasprave detaljno upoznata. Unaprijedili smo oblast registracije i spriječili dalje osnivanje fiktivnih sportskih subjekata, a novina je i to što se kod Ministartstva pravde vrši provjera lica u upravljačkim i stručnim strukturama sportskih organizacija u kaznenoj i prekršajnoj evidenciji, što nikada ranije nije rađeno. To smo precizirali i potpisivanjem Sporazuma o saradnji sa Ministarstvom pravde”, objasnio je ministar sporta.\nSve navedeno, kako je zaključio Janović, govori da je 2017. bila godina uvođenja reda, a naredna će, najavio je, biti još bolja.\nMomo11 11 mjeseci i 3 nedjelje\nMiniste Janoviću vama svaka čast ali vi ćete imati velikih problema sa lošom postavkom lljudi u savezima koji su najveća prepreka sporta u Crnoj Gori.


Zastave zemalja EU, ilustrativna fotografija, arhiv\nNakon odluke Saveta ministara Evropske unije, da zahtev Srbije za kandidaturu proslede Evropskoj komisiji, Srbiju čeka veliki posao. Osim popunjavanja Upitnika koji se iz Brisela čeka u novembru, pred srpskim vlastima su i dva ključna politička uslova - puna saradnja s Hagom i dijalog sa Prištinom.\nSrpske vlasti, nakon dobrih vesti iz Luksemburga, sada očekuje opsežan Upitnik Evropske komisije, na koji neće biti tako lako ponuditi adekvatne odgovore. Na primer, reći gde su granice Srbije ili koliko zemlja uopšte ima stanovnika, zbog dobro poznatog razmimoilaženje Srbije sa Evropskom Unijom oko statusa Kosova.\nUprkos tome, čelnici Srbije ne skrivaju optimizam. Tako se šef srpske diplomatije, Vuk Jeremić, nada da će 2011. biti godina kada će Srbija i zvanično dobiti status kandidata za članstvo.\n“Pred nama je sada jedan značajan period u kome će biti puno posla – treba popuniti Upitnik o treba dobiti pozitivno mišljenje Evropske komisije. Sa naše strane mi ćemo zaista učiniti sve da to bude najkraći mogući period. Članstvo Srbije u EU je centralni strateški prioritet za Vladu Srbije. Ja se nadam da će naredna godina, 2011., biti godina u kojoj dobijamo status kandidata, zvaničnog kadnidata za članstvo u EU”, kaže ministar spoljnih poslova.\nNadu o ubrzanom putu ka Evropi, ne skrivaju ni Jeremićeve kolege iz Vlade, ali ni predsednik Boris Tadić, koji odluku Saveta ministara, vidi kao izuzetno važan korak. Ipak, poruke iz Brisela su jasne – na putu evrointegracija, pred Srbijom su i dalje dve, od ranije poznate političke prepreke – Hag i Kosovo.\nŠef Delegacije Evropske unije u Srbiji Vensan Dežer objašnjava za naš program da se hapšenje najpoznatijeg haškog begunca Ratka Mladića, ne može posmatrati kao nov uslov.\n“Ne, to uopšte nije novi uslov. Srbija je preuzela jasnu obavezu da u potpunosti sarađuje sa haškim Tribunalom. Ostala su jos dva begunca na slobodi, znači to nije ništa novo – u smislu da treba nastaviti posvećenost istoj obavezi. Nadamo se da će begunci biti privedeni pravdi, što pre to bolje. Što pre to pitanje budemo ostavili iza sebe, možemo da se posvetimo narednim velikim izazovima na putu Srbije ka Evropskoj uniji”, kaže Dežer za RSE.\n“Sada imamo jednu godinu rada da pripremimo najbolje moguće mišljenje o sposobnosti Srbije, ne samo da postane kandidat, nego i da postane sposobna da počne pregovore o članstvu. Obratićemo pažnju na reforme, ali kao jedan od elemenata razmatraće se i puna saradnja Srbije sa Hagom. Nadam se da ćemo do tog momenta, pre nego što to sve budemo ocenjivali, već uveliko imati rešen problem Haga”, smatra predstavnik Evropske unije u Srbiji\nVažan i dijalog sa Prištinom\nI ministar srpske policije Ivica Dačić, smatra da u obavezi saradnje sa Hagom nema promene stava evropskih zvaničnika i veruje da budućnost evrointegracija zavisi od izveštaja o saradnji Srbije, a ne i od samog hapšenja Mladića.\nJedna od pretraga kuće Ratka Mladića u Beogradu, februar 2010, foto: Vesna Anđić\n“Reč je o tome da Srbija pokaže, kao i do sada, da apsolutno sarađuje sa haškim Tribunalom. Mi pozivamo sve one koji mogu da pomognu, da pomognu! Srbija je proveravala sve lokacije koje su bilo kada navedene u nekoj komunikaciji sa nama, ni jedna od tih lokacija nije bila tačna. Zašto Ratko Mladić nije bio uhapšen ranije, kada se slobodno kretao Beogradom, to nije pitanje za mene”, kaže Dačić.\nA da li je za dalji put Srbije ka Evropi zaista neophodno hašpenje Mladića i drugog haškog begunca Gorana Hadžića, pitali smo Luisa Sela, nekadašnjeg američkog diplomatu i profesora na Univerzitetu Mejn.\n“Mladić i Hadžić trebalo je da budu uhapšeni mnogo ranije. Trebalo bi odmah da budu uhapšeni, bez obzira da li je to preduslov za ulazak u EU ili ne, jer to je međunarodna obaveza koju Srbija mora da ispuni. Onog momenta kada to bude učinjeno, pomoći će da se Srbiji otvore vrata za članstvo u Evropskoj uniji”, smatra nekadašnji diplomata SAD.\nDrugi uslov je da se reši problem Kosova. EU u ovom trenutku ne postavlja zahtev za priznanje kao uslov ka članstvu. Međutim, visoka evropska predstavnica Ketrin Ešton je, uz čestitke za prosleđivanje kandidature, rekla i da je sada "veoma važno" da Beograd i Priština što pre pokrenu dijalog.\nMinistar Vuk Jeremić ponavlja da Srbija ne može da prizna kosovsku nezavisnost.\n“Što se tiče uslova priznanja Kosova, to je uslov koji nećemo moći da ispunimo. I, ja se nadam da se on nikada neće formulisati na takav način, zato što je to nešto što nismo u prilici da uradimo”, isitiče Vuk Jeremić.\nLuis Sel je za Radio Slobodna Evropa ocenio da bi na putu ka Evropskoj uniji, Srbija i Kosovo trebalo da razvijaju međusobne odnose kao nezavisne države, iako priznavanje Kosova Srbiji nije postavljeno kao uslov za dalje integracije.\n“Moje mišljenje je da bi Srbija i Kosovo trebalo da grade dobrosusedske odnose kao nezavisne države i dobre komšije. Mislim da je to praktičan preduslov za dalje evropske integracije, iako to možda nije formalna obaveza Srbije, ali jeste praktično pitanje. Ni Evropska unija ni NATO ne žele nove članice koji sa sobom donose bezbednosne probleme. To Srbija mora da reši na miran način na svom putu ka Evropskoj uniji. A ja verujem da su EU I NATO budućnost kako Srbije, tako i Kosova”, kaže Luis Sel za RSE.\nSudeći prema iskustvima zemalja regiona, put od podnošenja zahteva za članstvo, što je Beograd učinio u decembru 2009, do dobijanja kandidature, traje barem godinu dana. Napredovanje od jedne do druge faze trajalo je međutim različito. Hrvatska je taj put prešla za 16 meseci. Makedoniji je trebalo godinu i po dana.\nCrna Gora je zahtev podnela pre gotovo dve godine, a statusu kandidata nada se narednog meseca. Albanija je u aprilu dala odgovore na upitnik, i od tada čeka na mišljenje Evropske komisije. Bosna i Hercegovina koja kao i Srbija ima status potencijalnog kandidata, jedina je u regionu koja još nije podnela zahtev za članstvo.


GO Zvezdara u saradnji sa društveno odgovornim firmama „Megamil“ – distributer voća i povrća i pekara Petković, organizovala je obilazak Kovid ambulanti na Zvezdari.\n7 Decembar 2020 Opštine, Zvezdara 206 pregleda 0 komentara Izvor: Opština Zvezdara\nČlanovi Veća GO Zvezdara Gordana Mišev i Miroslav Lazić, uručili su donaciju u vidu hrane, voća, sokova i vode u Kovid ambulantama DZ Zvezdara u Mirijevu, Starom Mirijevu i ogranku Veljko Dugošević. Načelnica ogranka DZ Zvezdara u Mirijevu Zorica Milosavljević Pejović zahvalila se Opštini i privatnicima na donaciji, napominjući da zdravstveni radnici rade u otežanim uslovima i pod velikim pritiskom i da im je svaka pomoć, a pre svega podrška koju imaju od Opštine jako značajna.\nČlan Veća GO Zvezdara zadužen za javno zdravlje Gordana Mišev izjavila je da u ovako teškim uslovima u kojima zdravstveni radnici rade, najmanje što Opština može da učini jeste da pruži podršku u vidu donacije.\n„Ovo su uslovi u kojima je herojstvo i požrtvovanost naših zdravstvenih radnika za divljenje, jer samo u toku jednog dana u jednoj Kovid ambulanti zdravstveni radnici prime oko 250 pacijenata. Rezultati se izdaju istog dana, a PSR test sutradan, što je jedan neverovatan tempo u odnosu na broj pacijenata. Apelujem na građane koji satima čekaju da budu primljeni, da imaju strpljenja, jer medicinsko osoblje zaista radi bez pauze i bez predaha.“\nČlan Veća GO Zvezdara Miroslav Lazić istakao je da je ovo samo jedna u nizu akcija koje Opština sprovodi i da je u planu intenziviranje saradnje sa svim zdravstvenim ustanovama na teritoriji Zvezdare. Prema njegovim rečima, unapređenje zdravstvene zaštite i usluga jedan je od prioriteta GO Zvezdara, pre svega u cilju stvaranja boljih uslova za zdravstvene radnike a samim tim i za građane.\ndonacija zvezdara opština zvezdara covid19 kovid bolnica zdravstveni radnici lekari doktori medicinske sestre kovid ambulanta\nZvezdara, 20 Mart 2021, 206, 0\nZvezdara, 22 Novembar 2020, 206, 0\nZvezdara, 12 Mart 2021, 206, 0